text:
ARIKOSE KO NJYA MBONA INGABO Z’ RDF ZIFITE DISPLINE URU RUMAMFU RWAVUYE HE? GUSA TWIHANGANISHIJE UMURYANGO W’UYU MWANA.KANDI MUZAKORE CHECK UP HARIGIHE USANGA ABASIRIKARE BAKOMEYE BIGISHA DISPLINE NABO BATAYIGIRA SO MUKURERE URUMAMFU MU NGANO
ARIKOSE KO NJYA MBONA INGABO Z’ RDF ZIFITE DISPLINE URU RUMAMFU RWAVUYE HE? GUSA TWIHANGANISHIJE UMURYANGO W’UYU MWANA.KANDI MUZAKORE CHECK UP HARIGIHE USANGA ABASIRIKARE BAKOMEYE BIGISHA DISPLINE NABO BATAYIGIRA SO MUKURERE URUMAMFU MU NGANO
Ntibitangaje, mwishe data na nyogokuru, mwatsembye iwacu i Byumba; ntaho mutaniye ninterahamwe, so nimureke kwifotoza. Igihe mutarishunguramo ubugome bwindengakamere bubaritsemo, ntimuzigera mumenyako inshingano yanyu ari ukurinda abanyarwanda nubwo mwabyihingamo gute. Ni ryari mwigeze mutubonamo abo mushinzwe kurinda? Nanubu turacyapfa, mwarangiza ntanisoni..., nimutahe murege gukora uwo mubyeyi munda mumwifotorezaho.
Hhhh!!!Bitwaza icyo baricyo bakaturenganya , gs ubutabera bumwemeze. Ahite amenya agaciro ko ntawuba, hejuru y’amategeko. gs ndababaye. Bamwambure agaciro nawe. amenye icyisi imuhakiye
Nibazako ababyeyi bumwana bakwiriye guhabwa indishyi zakababaro kubwokwicirwa umwana wabo arengana. guhana umusirikare byonyine ntibihagije, nibarebe icyobafashisha ababyeyi be babahe impozamarira ikwiriye kandi iheshagaciro ikiremwamuntu cyumusore wumujyambere.
amaraso yiyo nzira karengane uzayabazweeee.
amaraso yiyo nzira karengane uzayabazweeee.
Iyo mbwa isebya igisirikare cya RDF bayihane bihanukiriye kuko nta kinyabupfura igira , bamwambure impeta za gisirikare, banamufunge burundu kuko yishe abigambiriye ntazagire ibyo yireguza , ariko RDF ndayizi iramukanada amaso Kagame we ntiyamwemerera kuko atajya imbizi na bene abo bashaka kumusebereza ingabo , umuryango wihangane ariko uwakoze icyaha ahanirwe aho yagikoreye bimubere isomo
ibi birenze ukwemera peeeee kandi kiriya nigikorwa cya kinyamaswa
twifuzako igIhano cye cyatangarizwa abanyarwanda bose bityo bikabera isomo undi wese wakwifuza kugira nabi
gewe ndifuza KO uyu musirire yahabwa igihano kikabera nabandi isomo,kandi kigatangarizwa abanyarwanda,ntibibe ubwiru bwagisirikare. umwana aravuna ababyaye murabizi,urakabona agenda kuko ntakindi wabasha gukora,ariko ntukabone agenda hejuru y’ubugome nkubungubu
ibyo bakoze nibyiza ariko nanone bakwiye kureba uko basura iwabo w’umwana ndavuga ababyeyi be bwite bamubyaye
mukomeze kwihangana
ibyo bakoze nibyiza ariko nanone bakwiye kureba uko basura iwabo w’umwana ndavuga ababyeyi be bwite bamubyaye
mukomeze kwihangana
Yego rwose. Ingabo z’u Rwanda zigira discipline no gushyira mu gaciro nubwo bakidobya nk’uriya wishe umwana batabura muri society.
ibi byabaye byarambabaje cyane
MWe ntimwabyumva.ariko nanone ibi ingabo zakoze nibyiza kuko zitatereye agati muryinyo. Imana ikomeze ihe imbaraga umuryango wabuze umwana.


c: text/html

text:
Ubusanzwe mu buuryo bw'imyizerere abantu bizera ko Imana ishobora kugukorera ibitangaza binyuze mu buryo bwinshi:Abantu benshi basigaye bagana insengero hirya no hino mu rwego rwo gukira indwara,ubuhanuzi,kubona ubutunzi,gushaka urubyaro,............
Ku Kicukiro imbere y'icyapa cya Taxi zijya cyangwa ziva i Nyabugogo no mu Mugi mu Itorero ryitwa " Glory Church" ni hamwe mu hari itorero benshi mu Bayoboke baryo ndetse n'Abarigana baturutse ahandi bavuga ko rifite iriba ry'Umugisha aho buri muntu wese uje kuhasengera abona igisubio k'ikibazo cyose yari afite.
Bamwe mubaganiriye na Insiderwanda.com bemejeko ibyo atari amagambo ko bihereyeho ndetse n'abandi bajya baza kuhasengera bahamya iryo riba ry'umugisha rihari aho benshi muri bo baje nta kazi bafite ubu bakaba barakabonye,abari bafite uburwayi bugakira,hamwe n'ibindi byifuzo byinshi bibayeho kandi bakaba bahamya ko ibi ukihagera wizeye bihita byikora nta kindi bisaba.
Kuri iki cyumweru tariki ya 17 ukuboza 2017 Bishop John Kisiru umwe mu bashumba bamamaye cyane muri Kenya nawe yavuze ko aho muri iryo torero uzahagera wese azabona umugisha ndetse ko icyo azahasabira cyose azagihabwa n'Imana.
Yagize ati " Glory Churh" ni itorero ry'umugisha kandi uzarigana wese azabona umugisha kuko Imana yahacukuye iriba ry'Umugisha kandi Imana ikaba itabeshya."
Yavuze ko afite ingero nyinshi z'ahantu hagiye habera abantu umugisha kandi ngo ibyo siwe ubihamya ahubwo ni Bibiriya ibihamya.
Biteganyijwe ko muri iri Torero hazaba igiterane cyo guhesha umugisha ku bantu bose mu mwaka wa 2018 no gushimira Imana kubwo gusoza uwa 2017 kikazaba kuwa 31 ukuboza 2018

robotstxt: allowed

filter: keep


text:
Nyuma y’igenzura ku mikorere y’inganda ziciriritse zenga inzoga, Akarere ka Gisagara kafunze by’agateganyo inganda umunani z’abikorera hasigara hakora rumwe rw’akarere ; Muri Huye hafungwa inganda 21 zikarimo.
Abanyendanda babwiwe ko ubuyobozi butagamije kubuhombya ko ahubwo ikigenderewe ari ukuzuza ibikoresho nkenerwa kugira ngo inzoga benga zibe zujuje ubuziranenge. Yarangije kwiga mu ishuri ry’ubumenyingiro muri Uganda ajya mu gace akomokamo gushyira mu nginro ibyo yize.
Muri izo nganda zafunzwe hamaze gukomorerwa eshanu zo muri Gisagara.
Umukozi ushinzwe umusaruro w’umwe mu ruganda rwenga ibitoki mu ako karere , Nyirangirinshuti Francine, yabwiye IGIHE ko bafunguriwe bakimara kugura imashini yenga n’ikamura.
Yagize ati “Iyi mashini yujuje ubuziranenge kandi yenga ibitoki byinshi mu gihe gito, twarayiguze tugura n’ikamura. Ubu nizo dukoresha kandi twenga inzoga nziza nta kibazo. Tukimara kugura izi mashini ubuyobozi bwaradusuye busanga twujuje ibisabwa baradufungurira twongera gukora”.
Mu Karere ka Huye hari umushoramari witwa Kanyandekwe Diomede, ukora imashini zenga inzoga mu bitoki no mu zindi mbuto zikabibyaza umutobe, akaba ari we uri kugeza ibyo bikoresho ku nganda.
Abafite inganda zenga inzoga mu bitoki mu Karere ka Huye na bo barasaba ubuyobozi ko bwabasura bukareba ko bamaze kuzuza ibisabwa.
Uwitwa Munyeshyaka Syldio yagize ati “Ibyo badusabye kunoza twarabikoze, mbere twengaga dukoresheje uburyo gakondo ariko ubu twaguze imashini yenga n’ikamura kandi n’ibindi byose dusabwa twarabikoze. Icyo twifuza ni uko abayobozi badusura bagakora igenzura bakareba uko bimeze, tukongera gukomorerwa tugakora.”
Umuyobozi wungirije ushinzwe iterambere ry’ubukungu mu Karere ka Huye, Mutwarasibo Cyprien, yavuze ko abanyenganda bavuga ko bamaze kuzuza ibisabwa bazasurwa vuba.
Yagize ati “Habaye hari abarangije kuzuza ibisabwa nk’uko babimenyereye bakwandikira ubuyobozi bw’akarere noneho tugashyiraho itsinda rihuriweho n’inzego z’umutekano tukabasura, twasanga babyujuje tukabafungurira bagakomeza gukora akazi kabo. Hari amabaruwa y’abantu nka babiri bamaze kutwandikira ku buryo duteganya ko muri iki cyumweru tuzajya kubasura.”
Kanyandekwe Diomede ukora uko imashini zenga inzoga mu bitoki avuga ko nyuma yo kwiga mu ishuri ry’ubumenyingiro muri Uganda yaje mu gace akomokamo agamije kuhakorera ibyo yize.
Yagize “Nifuje gukoresha ubumenyi mfite ngo nkemure ikibazo gihari mpereye iwacu, iyi mashini ifite ubushobozi bwo kwenga toni 12 z’ibitoki kuva saa moya za mu gitondo kugeza saa munani kandi ikabikorana isuku.”
Akarere ka Huye kagiriye inama abanyenganda kudaharanira inyungu y’amafaranga gusa ahubwo ko bagomba kwibuka no gukora ibyujuje ubuziranenge kandi ntibwagerwaho uruganda rudafite ibikoresho bihagije.


text:
Abahanga mu bijyanye na siporo bagaragaza ko imyitozo ngororamubiri igira amahame n’amategeko ayigenga arimo nk’ibiro umuntu atagomba kurenza ku bakunda guterura, amazi ashobora kunywa mu gihe ari kwiruka n’ibindi.
Buri muntu wese azi ko agomba kuba afite icupa ry’amazi mu gihe ari mu myitozo ngororamubiri, agakomeza kuyanywa kugira ngo agaruze ayo yatakaje binyuze mu byuya yabize.
Umutoza w’imyitozo ngororamubiri ukorera muri Leta ya Los Angeles, muri Leta Zunze Ubumwe za Amerika, Brad Kolowich, Jr. n’umunyamakuru w’inzobere mu biganiro by’ubuzima, Robert J. Davis bahuriza ku kuba umuntu agomba kunywa amazi menshi cyane mu gihe ari gukora imyitozo ngororamubiri.
Bombi bagaragaza ingano nyayo y’amazi umuntu agomba kunywa mu gihe ari mu myitozo ngororamubiri, bakavuga ko atari ngombwa kunywa icupa ryose ry’amazi mu gihe wakoze imyitozo itarengeje isaha.
Mu gitabo cyabo cyitwa “Fitter Faster: The Smart Way to Get in Shape in Just Minutes a Day”, bagaragaje ko mu gihe umuntu yakoze imyitozo ngororamubiri itarengeje iminota 60, icupa ry’amazi rya mililitiro 500 riba rihagije.
Niba rero wakoze imyitozo ngororamubiri mu gihe kitarengeje iminota 30, si ngombwa kunywa icupa ryose ry’amazi, ahubwo mililitiro kuva kuri 200 kugera kuri 250 z’amazi ziba zihagije.
Hari igihe ushobora gutekereza ko kunywa amazi menshi cyane ntacyo byagutwara, ariko Robert J. Davis na Brad Kolowich, Jr., bagaragaje ko kunywa amazi menshi uri gukora imyitozo ngororamubiri bishobora gutera ibibazo.
Dailymail ivuga ko abantu basheshe akanguhe, abakorera imyitozo ngororamubiri ahantu hashyushye n’abakora imyitozo ya yoga, batagomba na rimwe kunywa amazi arenze igipimo cyagenywe kuko byabagiraho ingaruka.
Ibi biterwa n’uko ngo iyo umuntu anyoye amazi menshi cyane, umubiri biwugora gusohora imyanda irimo nk’inkari n’ibyuya. Aha rero bishobora kugira ingaruka ku igabanuka ry’imyunyungugu ya sodium mu maraso cyangwa se amazi yo mu mubiri akandura biturutse ku kuba imyanda itarasohotse. Bishobora gutera uburwayi bw’umutwe, bigatera umuntu kuruka ndetse bikaba byakurura urupfu mu gihe byafashe indi ntera.
Abahanga mu by’ubuzima bagaragaza ko amazi ari ingenzi ndetse bakagira abantu inama yo kuyanywa buri gihe, batarindiriye ko bagira inyota.


text:
Nk’uko umuyobozi ushinzwe iby’ubucuruzi muri Airtel Moses Abindabizemu yabitangaje, Bomba Pack ni igicuruzwa gishya Airtel yashyize ku isoko mu buryo buhoraho, ifite ibice bitatu aho ushobora kugura pack y’umunsi, iy’icyumweru ndetse n’iy’ukwezi ubundi ukajya uhabwa 1 GB umunsi wose hakiyongeraho no guhamagara ku buntu nta guceceka Airtel kuri Airtel.
Ushobora kugura Bomba Pack y’umunsi ku mafaranga 500 Rwf ugahabwa 1GB ndetse no guhamagara nta mupaka imirongo ya Airtel, kohereza ubutumwa bugufi nta mupaka ndetse ukabasha guhamagara indi mirongo ku giciro gito cy’amafaranga 20 ku munota. Hari pack y’icyumweru igurwa amafaranga 3000 Rwf n’iy’ukwezi ya 10,000 Rwf zose zikaba zitanga 1 GB buri munsi hakiyongeraho guhamagara no kohererezanya ubutumwa bugufi Airtel kuri Airtel nta mupaka.
Nk’uko Moses yabitangaje, ngo iyi pack yatekerejwe hagendeye ku byifuzo abakiliya bageza kuri Airtel buri munsi ariko ntibongeraho gato gusa ahubwo bakuba insure zigera kuri 3 uko umukiliya yungukirasga mu guhaha interineti ya Airtel. Ikindi ni uko atari poromosiyo izamara igihe gito, ahubwo ni bumwe mu buryo buhoraho Airtel igiye kujya ihamo abakiliya bayo interineti ku buryo waba uri ku kazi cyangwa ufite ibindi ushaka gukora bisaba interineti nyinshi ubasha kwisanzura. Waba ureba televiziyo, kuvugana n’inshuti, kureba amashusho atandukanye n’ibindi byose bisaba interineti ifite ingufu.
Moses Abindabizemu
Kugura Bomba pack ni ugukanda *456# ubundi ugakurikiza amabwiriza cyane ko ari nayo ibanza mu mahitamo uhita uhabwa. Kureba data usigaranye ni ugukanda *131*3#. Bomba pack ije isanga ubundi buryo butandukanye bwo kugura interineti, ntije gukuraho ibisanzwe ahubwo ije guha abakiliya andi mahirwe yisumbuyeho yo kuryoherwa na interineti.
Airtel yasobanuriye abanyamakuru uburyo iyi Bomba pack ije gukemura ikibazo cya interineti
Tubibutse kandi ko Airtel ifite na poromosiyo ya Tunga ushobora gutsindiramo moto cyangwa imodoka ukanze gusa 1 ukohereza kuri 155 bigutwara igiceri cy'ijana gusa ubundi ukanasubiza utubazo tworoshye tuguhesha amanota yo gutsinda.
Amafoto: ABAYO Sabin/ Afrifame Pictures


text:
Michel de Nostredame,yari umu physician w’umufaransa wamenyekanye cyane kubera igitabo cye yise le propheties,kibumbiyemo ibintu byinshi yagiye avuga ko bizaba muri iyi isi dutuye
Uyu mugabo wapfuye afite imyaka 62,yifashishaga inyandiko zijimije cyane ku buryo kubasha kumenya ibyo yashatse kuvuga bigoye cyane, gusa abahanga bavuga ko ibiro osama yagabye kuri America muri 2001 ngo yari yabivuze ,dore ko yari yanditse ati” . In the year 1999, in the seventh month, From the sky will come the great King of Terror
…..ibikurikiraho birebe muri video ikurikira :
UBUHANUZI | Intambaraya y’uburusiya na Amerika| TRUMP VS PUTIN
Michel de Nostredame,yari umu physician w’umufaransa wamenyekanye cyane kubera igitabo cye yise le propheties,kibumbiyemo ibintu byinshi yagiye avuga ko bizaba muri iyi isi dutuye


text:
Umuhanzikazi Gracious Gra3ce yashyize ahagaragara indirimbo ye ya kabiri yise “No other God” ahamya ko Imana ariyo nkuru kandi ko isumba byose. Iyi ndirimbo ya kabiri ya Gracious Gra3ce yise “No other God” ije ikurikira iyitwa “Wa Musozi” yakoze ku mitima ya benshi.
Mu kiganiro kirambuye Gracious Gra3ce yagiranye na YEGOB, twatangiye tumubaza icyamuteye kuririmba iyi ndirimbo adusubiza mu magambo agira ati: “Natekereje ukuntu Imana ari nkuru kandi isumba ibindi bintu byose twabasha kubona cyangwa gutekerezaho. Nanditse indirimbo kugirango nibutse abantu ko Imana ari nziza kandi nta rindi zina risumba izina ry’Imana ishobora byose. Ikindi, ni ugusubizamo abantu ibyishimo n’amahoro kumva ko bakunzwe n’Imana kuva cyera bataranayimenya. Amwe mu magambo ari mu ndirimbo avuga ngo “No Other God can mend broken hearts, heal our pain save our souls, only you the name above all names” aya magambo asobanuye “Nta yindi Mana ikiza imitima ikomeretse, idukiza imibabaro, uretse wowe zina risumba ayandi. Ubu ni ubutumwa bwongera kwibutsa ko ibyo bakeneye byose ari Imana isumba byose yonyine ibasha kugira icyo ibikoraho kandi ari Imana nziza. Ni indirimbo yongera gusubizamo umuntu umunezero n’amahoro kumva ko ufite Imana isumba byose yagukunze urukundo ruhebuje utaranayimenya.
Abajijwe ibijyanye nibyo ateganyiriza abafane be, Gracious Gra3ce yagize ati: “Ndabanza gushimira abantu bose bangaragarije urukundo ku ndirimbo yanjye ya mbere Wa Musozi. Ni ukuri Imana ibahe umugisha, ni umunezero kubona umurimo w’Imana utera imbere. Nanditse indirimbo nyinshi kandi mba nifuza zose kuzijyana muri studio. Sinavuga ngo ni ejo cg ukwezi gutaha, ariko uko nzajya nshobozwa, indirimbo nshya izajya igera hanze kandi ndizera ko izajya ibera umugisha abayumvise. Gufatanya ubuhanzi n’amasomo ntago biba byoroshye ariko dushobozwa byose na Kristo umpa imbaraga niyo mpamvu twizeye ko nibindi bizashoboka nko gukora izindi ndirimbo”.
Twagize amatsiko yo kumenya ku bijyanye na video y’iyi ndirimbo tubaza Gracious Gra3ce maze nawe adusubiza agira ati “Urebye umushinga wa video uba ari munini kuko ufata igihe n’ibindi byinshi bijyana na video, kandi ndi umunyeshuri, n’amasomo mfite ubu ansaba umwanya munini cyane. Gukora video nabyo biri mu bikenewe, ariko ntago ntekereza ko ari vuba cyane”.
Kanda hano urebe indirimbo ya mbere ya Gracious Gra3ce yitwa Wa Musozi


text:
Byari bimaze kuba akamenyero mu mugi wa Kigali ko m'utubari ndetse no mu bitaramo abana b’abakobwa batarageza ku myaka 18 bitembereramo uko bashatse ndetse banakora ibikorwa bigayitse byo kwicuruza. Nyuma y’aho umugi wa Kigali uboneye ko binyuranyije n’amategeko gukoresha abana umwuga w’uburaya,wabanje gufunga ahenshi mu hantu ibikorwa nk’ibyo byari bigayitse byaberaga.
Hmwe mu hafunnzwe ni muri SKY HOTEL, ahatangiriye igikorwa cyo kuzana ababyinnyi baturutse mu gihugu cya Uganda ndetse biganjemo bene urwo rugero rw’abana b’abakobwa. Imibyinire yabo ntiyarisanzwe kuko bagitangira babyinaga bambaye utwenda tugaragaza imiterere y’umubiri wabo, ndetse bamwe ibice by’umubiri biri hanze. Ibyo bikaba bitari bisanzwe cyane mu mugi wa Kigali. Kuva aho abo babyinnyi biganjemo urubyiruko rukiri ruto badukiye, bagenzi babo barimo n’abakiri mu mashuri yisumbuye barahuruye ndetse ntibagire ijoro na rimwe bahacikwa. Bamwe muri bo ni bwo batangiye umurimo wo kwicururiza muri ako kabari.
Mu rwego rwo guca iyo ngeso burundu umugi wa Kigali wongeye gufungurira bene aho hantu habera ibyo bitaramo byinjiramo abatarageza ku myaka ari uko babanje kwerekana irangamuntu. Utazubahiriza icyo cyemezo kandi ikizakurikiraho ngo ni ugufungirwa burundu ubucuruzi bwe bwa muzika n’inzoga.
Shakira andi makuru yo mu karere hano.
Saba amakuru muri email yawe hano.


text:
Kuba nyakamwe k’umukobwa ntabwo mu byukuri bisobanuye ikindi kintu ushaka kugira cyo,kuba mu rukundo ntibisobanuye ko uba ubohotse,gusa ikintu cyiza mu rukundo ni ugushaka umuntu ushobora gutuma wishima,Umuntu ukwitaho bya nyabyo nawe ukamwitaho.
Uko byamera kose,Umukobwa cyangwa umugore iteka hari ibibazo bitandukanye biri mu buryo butandukanye ataba ashaka kumva mu matwi ye.
1.Kubera iki nta Mukunzi ugira ?
Iki kibazo kiramubangamira cyane,ntushobora guhatiriza urukundo aho waba uri hose ;abantu bumva ko buri umwe wese afite ububasha bwo gukundwa no Gukunda ;hari abashobora kunjya mu rukundo igihe bashakiye,badashingiye ko niba hari umuntu witeguye cyangwa adahari,ku bantu benshi.ni byiza kuba mu rukundo kurusha kuba nyakamwe”Single”.
2.Wigeze umukunzi ryari mu buzima bwawe ?
Iki kibazo ntabwo ari kibi,ariko gitera agahinda,hari ho n’igihe usanga ababyeyi bo ubwabo aribo bibariza abakobwa babo iki kibazo iyo babonye bageze mu myaka itari mike,iyo nka mama we amubajije iki kibazo ni hahandi umukobwa agenda agashakisha umukunzi yivuye hasi no hejuru hanyuma ugasanga urugo rwabo rurangwamo n’intonganya ,gucana inyuma n’ibindi,mbese muri rusange batumvikana.
3.Ese wumva umerewe ute kuba wenyine ?
Kuban ta mukunzi ufite ntabwo bisobanura ko uri wenyine ;Abakobwa bamwe na bamwe kandi benshi badafite abakunzi babaho mu mutuzo kurusha babandi babafite,ariko njye birantangaza cyane iyo abantu bafata umuntu udafite umukunzi ko aba wenyine cyangwa ko ntawe umuba hafi.
4.Ese ntushaka gushyingiranwa ?
Abantu benshi gushyingiranwa babifata nk’igikorwa gikomeye cyane muri rubanda ndetse no kubatuye isi bose,Gushyingiranwa byo bisobanura buri kimwe ku mukobwa ;Hari abakobwa benshi batwara gutyo n’abasore bakabana nta gushyingiranwa,bivuze ngo ntabwo baba babanjije gutekereza ku byishimo byabo kuko ashobora kunjyanwa gutyo bakananiranwa maze akamuta hanze yandagara.
5.Ni ryari nzagira umwuzukuru ?
Aba mama ahanini bakunze kugira iki kibazo ;nta muntu ukunda cyane kuba yagira umwuzukuru kurusha umu Mama ;Ababyeyi benshi bakunda kwibutsa abakobwa babo bageze nko mu myaka ya za 30 y’amavuko ko bashaka umwuzukuru,iki kibazo rero kibabaza umukobwa udafite umukunzi.
6.Ese nkushakire umugabo ?
Inshuti nizo zikunda kubaza iki kibazo ;uko waba ubanye kose n’inshuti zawe,umuntu wenyine ushobora kumenya ikimukwiriye ni wowe wenyine ubwawe,ni wowe wenyine ushobora kwihitiramo umuntu uzakugirira akamaro mu buzima,ntabwo ari inshuti zawe ndetse nta nubwo ari nundi.
7.Ntabwo urarambirwa kubenga abasore bose ?
Abakobwa benshi badafite abakunzi bakunda guhura n’iki kibazo ;Nimvuga ko abakobwa benshi babenga buri musore wese uje ubasanga ku mpamvu zabo zigiye zitandukanye umuntu adakwiye kwibazaho,biterwa nabo kuba bahitamo abo bashaka mu buzima bwabo.


text:
Padiri w’umuraperi ahamya ko abakobwa bamwibeshyaho bakamusaba urukundo (Video)
Padiri Uwimana Jean Francois umaze kumenyerwa mu ndirimbo za Hip Hop zihimbaza Imana ahamya ko iyo njyana aririmbamo ituma ahura n’ibyiza n’ibibi.
Uwo mupadiri umaze imyaka ibiri aririmba indirimbo zihimbaza Imana mu njyana ya Hip Hop ahamya ko kuba ari umupadiri bimukingira ibintu byinshi kuko ngo usanga hari n’abakobwa bamusaba urukundo.
Agira ati “Nk’umupadiri mpura n’abantu benshi, tugira inama abantu b’ingeri zose, muri ubu buryo abantu baba banzi rero, usanga hari abakobwa baza ugira ngo baragisha inama, akakubwira ngo ndagukunda.”
Akomeza agira ati “Nta kindi mpita mubwira, ndamubwira nti nanjye ndagukunda nk’umubyeyi wawe, kuko padiri ni umubyeyi. Ubupadiri rero bundinda kuba naca ku ruhande.”
Akomeza avuga ko kuririmba byagiye bimuhuza n’abantu benshi rimwe na rimwe bigakurura imigisha haba mu buryo bufatika cyangwa mu buryo bwa roho.
Ati “Kuririmba byagiye bimpuza n’abantu benshi ngashimishwa n’uko bamwe bazi indirimbo zanjye zikabafasha mu ngeri zose. Nagiye mu Budage haboneka amafaranga yo kwishyurira abantu 500 ubwisungane mu kwivuza.”
Uko yatangiye kuririmba Hip Hop
Padiri Uwimana Jean Francois ni umupadiri wo muri Diyosezi ya Nyundo akaba amaze imyaka itandatu ari umupadiri.
Ubusanzwe yatangiye kuririmba indirimbo zihimbaza Imana akoresha injyana zisanzwe zo muri Kiliziya Gatolika.
Ahamya ko yatangiye kuririmba mu njyana ya Hip Hop nyuma yo kuganira n’abana bo ku muhanda asanze banywa itabi.
Yababajije impamvu bataririmba indirimbo zo mu Kiliziya, bamubwira ko batazishobora kuko zibakomerera. Nibwo ngo yahise afata icyemezo cyo gutekereza uburyo yagira umuyoboro watuma buri wese yisanga mu ijambo ry’Imana kandi akaririmba ibimworoheye.
Ati “Tugomba kwegera abantu tukabaha ubutumwa bwiza bw’Imana. Niba hari abantu bakomererwa n’indirimbo zituje kuki tutahimba izihuta nibura aho bari bakajya baririmba Imana. Kandi burya iyo uririmba ibintu kenshi ugera aho ukabyemera.”
Byabanje kumugora
Padiri Uwimana avuga ko byabanje kumugora kubera bamwe mu bapadiri batamwumvaga cyane cyane abakuze bibwiraga ko agiye gutandukira ku muhamagaro we wo kwigisha ijambo ry’Imana. Avuga ko ariko uko iminsi yagiye ishira ariko bagiye bamwumva.
Ati “Hari abapadiri bashatse kunyitwaraho cyane cyane abakuze ariko ngerageza kubasobanurira. Hip Hop si iy’abanywa itabi, si ikibazo ahubwo ni umuyoboro wo kwigisha abantu bose.”
Padiri Uwimana akomeza avuga ko kuri ubu yatangiye no kuririmba mu njyana igezweho ya kinyafurika abantu bakunze kwita iyo muri Nigeria.
Ati “Ni ngombwa gufata injyana zigezweho aho gushyiramo amagambo yandi ugashyiramo amagambo abwira abantu ko Imana ibakunda, amagambo abahumuriza, bakumva umuziki ubaryoheye kandi bagatahana n’ubutumwa bwiza.”
Padiri akomeza ahamagarira abahanzi kutitiranya kuririmba no kunywa ibiyobyabwenge ngo kuko asanga nta kindi bimara uretse kwica ubuzima n’inzira baba baratangiye ikababera mbi.
Padiri Uwimana ni umwe mu banyamuziki bawize mu iseminari nto ya Nyundo ndetse akaba yaragize uruhare rukomeye mu itsinda rya Fanfari za Seminari nto yo ku Nyundo.
Ibitekerezo ( 1 )
Padri François azi kwegera abakristu nakomereze aho yegera urubyiruko. Ahubwo akwiye kujya akorera ibitaramo hirya no hino mu ntara(province).Courage Père !


text:
Nyamara nubwo Abanyarwanda batandikaga, bari bafite uburyo bwo kubika amateka yabo mu buryo bw’uruhererekane mvugo. Nk’ubuhanga n’ubushobozi Imana Rurema yahaye ikiremwa muntu, buri shyanga ry’igihugu iki n’iki, rigira uburyo ribika amateka n’ibimenyetso ndangamuco wabo, benshi bagiye babibika mu nyandiko, mu mvugo, mu bimenyetso bisharaze n’ibindi.
Ni muri urwo rwego nk’abanyarwanda bafite ubwisanzure n’ubwenge bwo gutekereza, bagiye bashyiraho uburyo bwo kubika amateka yabo n’ibirangamuco wabo kugira ngo bitazazima cyangwa se ngo byibagirane.
Ibigega by’ububiko bw’amateka y’Abanyarwanda
Ubucurabwenge: Ubucurabwenge bwari ubuhanga n’ubumenyi bwo kubika amateka y’abami mu mutwe uko bakurikirana n’ibyabaye ku ngoma zabo. Abari bagize iki kigega mu kubika amateka y’igihugu, nibo bitwaga “Abacurabwenge”.
Bari abarinzi b’umuco n’amateka y’igihugu, bari bamwe mu Banyamihango b’ibwami. Nibo bari bashinzwe kubika ayo mateka y’ibikorwa by’abami n’ibyabaye ku ngoma zabo n’imisimburanire yabo ku ngoma, bakagenda bayahererekanya mu mvugo no mu nyurabwenge mu bana babo kugeza ku buvivagiza bwa kure.
Ugiye gusaza yayasigiraga umwana we, bityo, bityo, niyo mpamvu mu murage wa Gihanga, Umucurabwenge kimwe n’abandi Banyamihango y’ibwami, bagombaga kuzungurwa n’abana babo kuri uwo murimo iyo babaga batakiriho, ibyo bigafasha gukomeza kubika ayo mateka, afite umwimerere wayo, nta kuvanga ibitekerezo n’imvugo, kuko hagaragaraga ko hari igihe yazimira, hatabayeho umuryango umwe ushingwa uwo murage.
Ubusizi: Abari bagize iki Kigega cy’Ubusizi mu kubika amateka y’igihugu, nibo bitwaga “Abasizi”. Nabo bari Abanyamihango y’ibwami bari bashinzwe gusingiza umwami n’ingoma ye, gucengeza amatwara n’imigambi ivuye ibukuru mu mvugo nziza inoze ya gisizi, no gucengeza Politiki y’igihugu igezweho.
Niyo mpamvu, mu Bisigo byinshi, usangamo amateka y’abami n’ibikorwa byabaye ku ngoma zabo mu mushinga wo kubaka u Rwanda, kuko ibyo bikorwa by’abo bami, nibyo byabaga imvano yo kubahangira ibisigo, na bo babifataga mu mutwe, bakabibwira umwami mu gihe cyagenwe, bakabihererekanya mu mvugo mu miryango yabo, kandi mu bisigo naho habonekaga uruhererekane rw’ingoma z’abami b’u Rwanda, kugeza ku mwami uturwa igisigo.
Ibisigo byinshi byahangwaga, byabaga binafite imvano y’ibyabaye mu buzima bwose bw’igihugu yaba ubw’intambara, imiyoborere, imibereho n’imibanire n’ibindi. Kimwe n’abandi Banyamihango b’ibwami, Umusizi iyo yapfaga, yasimburwaga n’umwana we kuri uwo murimo w’ibwami, bityo Ibisigo bibumbatiye amateka y’igihugu, bikarushaho kubungwabungwa, ntibizimire, kugeza ku gisekuruza cya kure.
Byakomeje bityo, kugeza ku mwaduko w’Abakoloni, ubwo Abanyarwanda bamenye kwandika, Ibisigo bimwe na bimwe bigashyirwa mu nyandiko, abatatuzi b’amateka nabo baboneraho, babona isoko idakama yo kuvomamo ayo mateka y’impitabihe.
Ubwiru: Abari bagize iki Kigega cy’Ubwiru mu kubika amateka y’igihugu, nibo bitwaga “Abiru”. Nibo bari bashinzwe kurinda iryo Tegekonshinga ryagengaga igihugu mu Rwanda rwo ha mbere.
Aba ni na bo bari bashinzwe ishyirwa mu bikorwa ry’iryo tegeko ndetse n’andi mabwiriza yose aturutse ibukuru. Bitewe n’uko Abiru bari bafite inshingano zitoroshye zo kuba umutima w’u Rwanda, byatumaga ibwami babagabanyamo amatsinda menshi, yo kuborohereza inshingano.
Byinshi mu bigaragazwa n’inzira z’Ubwiru zose uko ari cumi n’umunani, zabitse byinshi ku mateka y’u Rwanda, cyane cyane ku misimburanire y’abami ku ngoma n’imiyoborere inoze y’igihugu n’iy’iyagurwa ryacyo rinyuze mu igababitero.
Nibo bari bahatse amabanga y’u Rwanda yifashishijwe mu koromya amahanga, banagena ibintu Bitagatifu, biziririzwa bikanahabwa agaciro kuruta ibindi mu Rwanda uko ari Bitanu, aribyo byabaye inkomoko ya “Ntibavuga-Bavuga,” ziba mu Ikeshamvugo y’Ikinyarwanda, kugeza ubwo n’abo mu gihe cy’isirimuka ry’Abanyarwanda ryo kwandika, Ubwiru bubibamenyesha bakabyandika bikajya ahagaragara.
Kimwe n’abandi Banyamihango b’ibwami, Umwiru iyo yapfaga yazungurwaga n’umwana we. Ibyo bigatuma amabanga ayoboye igihugu, ahama hagati y’umuryango umwe, ntazameneke, cyangwa se ngo ateshwe agaciro.
Ibimenyetso ndangamateka: Byinshi mu bimenyetso ndangamateka, byagiye bishyirwaho, uko u Rwanda rwatanyaga rujya mbere mu kwaguka, birimo nk’ingoro z’abami baba ab’u Rwanda cyangwa se abanyamahanga, ibirindiro by’Ingabo z’u Rwanda mu gihe cy’igababitero, imisezero y’abami y’aho bagiye babatabariza, Insigamigani zabaye inkomoko y’iciro ry’imigani biriho ubu, n’ibindi byinshi, byabaye gihamya cy’amateka yatangajwe mu bitabo.
Inyito y’ahantu n’inkomoko yayo, nabyo byakoreye mu ngata Ubucukumbuzi bw’amateka karahava!!! Inyito nyinshi z’ahantu, nizo zabaye imvano yo kumenya inkomoko y’amateka y’aho n’icyo bari bagamije ubwo bahitaga gutyo.
Byatumye habaho kumenya ibirari abakurambere mpangarwanda banyuzemo baza guhanga ibihugu muri aka karere, baje kuba igihugu kimwe cyitwa u Rwanda. Ibyo bikunganira Igenantekerezo zigenekereza ikibariro cy’amateka y’ibikorwa by’abami b’u Rwanda.
Amateka y’ibihugu bituranyi by’u Rwanda: Burya “Agasozi gafite Umukuru cyane ishyano ntirigwa ngo riharare.” Hari amahirwe menshi abacukumbuzi bagiye bakesha abakuru bo mu muryango Nyarwanda ndetse n’uwo mu bihugu by’ibituranyi by’u Rwanda, aho bagiye batanga amakuru ku mateka y’ibivugwa ko byabaye ku gihugu cyabo n’u Rwanda.
Inyandiko z’Abahanga n’abacukumbuzi b’amateka mu bihugu bitandukanye byo ku Isi, cyane cyane ibiherereye mu muhora umwe n’u Rwanda, zagiye zitanga umuyoboro nyawo waturwa ry’u Rwanda, bigaragaza byimazeyo Ibisekuruza by’inkomoko y’amoko y’Abanyarwanda yo mu miryango migari babarizwamo.
Abacukumbuzi b’amateka y’ibihugu nka Uganda, Kenya, Somalia, Ethiopia n’ahandi, baba abandika cyangwa se abakoresha uruhererekane-mvugo, baduteye ingabo mu bitugu, mu kutumenyesha amakuru ahamya ibyanditswe mu mateka y’u Rwanda n’ibindi.
Ibyo bigega bikomeye by’amateka y’igihugu, byagengwaga n’itegeko ry’umwami, kugira ngo bikomeze kugira agaciro kabyo, kandi byari n’umwihariko w’ibwami gusa, ntabwo byageraga muri Rubanda. Urwo ruhererekane mvugo rwagiye rwungikanya n’ibimenyetso ndangamateka by’aho abami batuye, aho bari bafite imirwa, aho bakomotse, birushaho gutanga umurongo ukomeye wo kwandika amateka.
Hari n’ibindi byari bibitse amateka y’igihugu asobekeye mu nsigamigani, imigani miremire n’imigufi, Ibitekerezo, Ibisakuzo, n’ibindi, ariko byo byari binyanyagiye muri rubanda. Ururimi ni ingenzi kuko n’ababibikaga byabaga bivugwa mu rurimi rw’ikinyarwanda, ku buryo kubihererekanya mu rurimi bumva bitabaga ingorabahizi.
Ibi bigega byose n’ibindi bitavuzwe aha, nibyo abanyamahanga bagendereye u Rwanda, baje bibasira ngo babisenye. Iyo igiti ugikokoye amashami, nta gutoha kiba kigifite, igiti uciye imizi, nta buzima gishobora kugira. Igihugu wambuye umuco, igihugu usibanganyirije amateka, ntikiba kikiriho ntigishobora no kugira ahazaza heza, kuko abakiri bato batamenye ibirari by’iyubakagihugu, ngo ubutwari bw’ababanjirije bubasemburemo ubugabo, n’ubugwari bwabo bubasemburemo ubutwari.
Niyo mpamvu abanzi b’u Rwanda bibasiye ibi bigega ngo bizimangane by’ibihe byose, igihugu gihinduke insina ngufi icibwaho urukoma na buri wese, ruba igihugu kidafite ibigwi kuko nta burambe bwo kubaho rufite, amahano ararugwirira, intsinzi zo kuyohera zirabura kuko zabuze umukuru uzihanura.
Aya mashirakinyoma ku bigega bihunitse amateka y’impitagihe ku Rwanda ni imaramatsiko ku bahoraga bibaza amateka y’iki gihugu akura kibara kandi abanyarwanda batari bazi kwandika.


text:
Urukundo rwa mbere (igice cya 7)
Umenye y’uko mu minsi y’imperuka hazaza ibihe birushya, kuko abantu bazaba bikunda, bakunda impiya, birarīra,... Abameze batyo ujye ubatera umugongo. (2 Timoteyo 3:1-4)
Kimwe mu bimenyetso biranga imperuka N’UKO ABANTU BAZABA BIKUNDA!
Kwikunda biri muri kamere y’umuntu, biravukanwa, muzabona agahinja gafuhira nyina ateruye undi mwana, mwamusiga gato akarira ashaka ko mureka byose mukagumana nawe, wamusaba agahisha inyuma ngo ndanze, iyo yifuza kureba shene (chaines kuri TV) akunda agategeka urugo rwose ko ariyo mureba, yaba adashaka umwenda ntawambare.
Iyo kamere irakura cyane iyo wavukiye mu muryango w’abantu badakundana. Hari imiryango yigisha abana nabi ngo: Ntimukarye mu baturanyi batazabaroga, ugasanga bahorana utuntu twabo nta busabane bafitanye n’abandi bantu, icyo gihe urukundo rurapfa ukiga umuco mubi wo kwikunda.
Ikibabaje nuko dukizwa ibyo tukabizana mu nzu y’Imana. umuntu wakuze atyo imiyoboro y’urukundo irifunga ku buryo no kugirira neza benedata atabishobora, nyamara ijambo rivuga ngo mugirire neza bose ariko cyane cyane abo munzu y’Imana.
Njye hari ikintangaza niba wambara wenyine, ukarya wenyine, ukabaho wenyine hari benedata musengana baburara, bambaye ubusa, ubuzima bwabo bugerwa kumashyi ubwo uzagirira neza utizera? Yesu ati nimukundana nibwo bazamenya ko muri abigishwa banjye.
Wowe uri umwigishwa wande?
Ikibabaje uyu mwuka uri mu nzego zose zigize amatorero ya gikristo aho usanga bamwe bishimira kubaho neza hari abandi bamiwe ubuzima bwaranze ariko ibyo ntibitangaje umuntu atanga ibyo afite abikuye mu bubiko bw’umutima we.
Iyo tuvuze kwikunda ntitubirebe mu gutanga ibintu gusa. Mu Rwanda ubutumwa bwiza bwatugezeho hashize hafi imyaka 1900 Yesu avuye mu isi nyamara ku isi dufite amoko arenze 9100 batarumva ubutumwa bwiza habe n’umunsi umwe bataziko na Yesu yaje mu isi.
Amatorero yo mu Rwanda kubera kwikunda umuntu yishimira kugira abakristo ibihumbi byicaye imbere agahora abasubiriramwo ibyo bamaze imyaka bumva hari ibihugu bitaragira amahirwe yo kubyumva byibuze rimwe. Ntitwabuze ubushobozi ahubwo n’Umwuka wo kwikunda.
Gukomera kw’itorero ntikureberwa mu bwinshi bwabicaye imbere yawe ukurebera mu bwinshi bwabo wahinduye kuba abigishwa ukabohereza kuzana abandi kuri Kristo, tutarebye neza tuzahindura inyigisho ya Yesu yo kugenda kugera kumpera y’isi ahubwo twigishe ubundi butumwa butuzanira inyungu zitari izo ubwami bw’Imana.
Dusenge: Mana turagusabye abafashwe n’iki kimenyetso kibi cy’imperuka ubavure, abatarafatwa ubakingire uyu mwuka mubi mu izina rya Yesu Kristo,amen.
Ntuzacikwe n’ igice gikurikira..........
Niba wifuza gusengerwa cyangwa kugisha inama, waduhamagara kuri +250788422984.
Dusengera ibyifuzo by’abantu k’ubuntu. Sangiza ubu butumwa inshuti zawe.
Pastor [email protected]


text:
Mu gihe abantu benshi bari basanzwe bazi ko umunyamideli w’umuherwe Zari Hassan akunze gushakana n’abagabo bafite agatubutse, kuri ubu uyu mugore yahishuye ko yigeze guteretwa n’abasore b’abakene cyane.
Mu kiganiro Zari yagiranye na NBS yavuze ko hari abasore badafite amafaranga bamuterese cyera mbere yo guhura na Ivan Ssemwanga ndetse na Diamond.Zari akaba yanavuze ko icy’ingenzi atari ubutunzi ahubwo ngo bisaba ko abantu bahura bahuje maze bagakundana.
Yagize ati:”umuntu aba akeneye umuntu umutega amatwi,ntabwo amafaranga ari ngombwa cyane,njye nari nsanzwe mfite amafaranga,ndetse nananyuze mu buzima buciriritse ntacyo wambeshya rero.Kubera urukundo nateretanye n’abasore bari abakene.”
Zari akaba yakomeje avuga ko kuri ubu atiteguye guhita agira undi mugabo aha umutima we nyuma y’igikomere yatewe na Diamond.Ati:”Wenda mu mwaka utaha nibwo nzareba ko nashaka undi mugabo,ariko kuri ubu ndacyabitekerezaho.”


text:
Inkuru y’urukundo rwabo igitangira kuvugwa, Inyarwanda.com yaganiriye n’aba bombi Sweety (Nibagwire Venelande) na Gasongo (Jado) tubabaza ibijyanye n’urukundo rwabo baduhishurira ukuri kuri byo. Kuva ubwo twakurikiranye iby’urwo rukundo nk’uko mwagiye mubibona mu nkuru zitandukanye twagiye tubagezaho kugeza ku nkuru z’ubukwe bwabo dore ko bwagenze neza cyane ndetse bugasiga amateka yihariye bitewe n’udushya twari tuburimo.
Sweety na Gasongo bagize ubukwe bwiza cyane
Kuri ubu rero INYARWANDA yasuye Sweety na Gasongo mu rugo rwabo rushya, batuganiriza byinshi bitandukanye birimo uko babonye ubukwe bwabo, abantu bashimira cyane babafashije mu bukwe bwabo, ikijyanye n’agafaranga bigaragara ko kari kari mu bukwe bwabo ndetse bananyomoza amakuru ari gukwirakwizwa hose ku kuba baraguriwe inzu n’umwe mu basirikare bakomeye bo mu gihugu cy’u Rwanda.
Sweety na Gasongo mu rugo rwabo baba barebana akana ko mu jisho
Sweety yatangaje ko ameze neza cyane mu rugo rwe ndetse ukwezi kwabo kwa buki kwabereye mu rugo rwabo rutarangwamo inzara na gato nk’uko Gasongo abihamya. Hari inkuru zavuzwe ko ministiri w'ingabo James Kabarebe yabaguriye inzu nziza, ibyo Jado yamaganiye kure cyane agira ati “Ibyo ni ibihuha ni ukubeshya!Iyi nzu twicayemo ni iyo nkodesha ku kwezi, Kabarebe nta nzu arangurira nakoze ubukwe ari no hanze ariko ubukwe bwanjye arabuzi. Wenda bishobora kuba bihari ariko batarabimbwira…” Bakomeje batubwira ku mafaranga yakoreshejwe mu bukwe bwabo n’aho yaturutse ari nako bashimira cyane abantu bose babafashije, babatwerereye, babateye inkunga mu buryo bwose kuko ubukwe ari abantu nk’uko mubisanga mu kiganiro twagiranye nabo.
Bashimira cyane abagize uruhare mu bukwe bwabo kuko ubukwe ari abantu
Gasongo ndetse na Sweety bombi bagarutse ku dushya twaranze ubukwe bwabo mu buryo bunejeje cyane bahamya ko bishimye kandi banezerewe cyane harimo kuba barakoresheje abantu bareshya mu bugufi, kugenda bahagaze mu modoka, kuzenguruka Rond Point ya Kayonza na Nyabugogo muri gare bagasuhuza inshuti zabo bazenguruka mu modoka n’ubwo umunsi waciye ikibu bananiwe iryo joro bakagera mu rugo nta kindi babasha gukora uretse kuryama. Uyu mugabo Gasongo yanaduhishuriye ibanga ryihariye ryatumye atitiriza agakunda Sweety mpaka amutsindiye akamushyira mu rugo ati “Abantu bari bakomeje kuvuga ngo Sweety ntiyakwemera, nabonye abandi bose twakundanaga nta kigenda…njye naravuze nti aho kugira ngo bazavuge ngo Sweety yaramwanze ajya gushaka undi nabishyizemo imbaraga, inshuti n’imiryango kugeza ubwo banzaniye raport ivuga ko byaciyemo mbona ni sawa cyane.”
Kamwe mu dushya ni uko bakoresheje abantu bareshya nabo mu mirimo
Umugore mu rugo rwe mushya, Sweety yakuyeho impungenge ku batekereza ko ari bagufi batabona agatimba ababwira ko tubaho cyane ndetse anavugira bagenzi babo ati “Ibyacu Imana niyo yabikoze ubundi. Ariya mavara abaho, ufite ubugufi bukabije uzajya gukora ubukwe azambwire murangire aho yarikura. Ahubwo impungenge dufite cyane ni ziriya ntebe z’abageni, abantu badecola bashake intebe z’abantu nkatwe bijye biborohera nabo.”
Kimwe mu byababangamiye harimo intebe zari ndende cyane kuri bo
Sweety kandi yanadutangarije intandaro y’amarira yarize ku munsi w’ubukwe bwe. Bagarutse ku gakoryo ko kuba Sweety yarashatse guterura Gasongo ariko akabimwangira ndetse banatubwira ibyabatunguye kuva batangira kubana.
Sweety yakomoje ku ntandaro y'amarira yarize
Kanda hano urebe ikiganiro mu rugo rushya rw’abageni Sweety na Gasongo


text:
Ubuhamya bwo kubaho neza ntafite umukozi wo mu rugo
Muraho, nkunda kubakurikira, agasaro.com karamfashije muri byinshi. Nanjye nifuje gutanga ubuhamya ku buzima bwiza bw’umuryango butarimo umukozi wo murugo.
Ndabizi ko abagore benshi bahangayitse bafite ikibazo cy’abakozi badashobotse kuko bigoye cyane kubona umukozi wizewe kandi ukora neza. Maze imyaka 18 nubatse urugo nakoresheje abakozi benshi ntibuka amazina n’amasura, uwo twamaranye igihe kinini ni imyaka 8 uwo twamaranye igihe gito ni amasaha atageze kuri 4 (yaje nka sasaba turaganira turumvikana musiga mu rugo, nsubiye kukazi umwana arampamagara nka sakumi ambwira ko umukozi yigendeye).
2008 Twafashe icyemezo cyo gukoresha umukozi umwe kuko twabonaga abakozi 2 bagiraga urugomo n’agakungu, bakanangiza,.... Twagiye inama n’umutware ko twagumana umwe ahubwo tukajya tumufasha kuburyo azajya asigarana umwana (yarafite imyaka 2) nta mpungenge. Twiyemeje kujya tuzinduka tugafasha umukozi.
Twihaye gahunda umwe agatunganya abana bakajya ku ishuri, undi akoza imodoka, umukozi agateka akanakora isuku. Twavaga murugo umukozi asigaranye akazi ko kwita ku mwana no kumumesera gusa. Twari twariyemeje gushaka uzajya amesa imyenda y’abana bakuru natwe rimwe mu cyumweru ariko uwo mukozi twasanze yayimeshe yose weekend itaragera, uwo murimo nawo turawumurekera akamesa muri weekend. Uwo niwe mukozi twamaranye igihe kinini twatandukanye agiye gushaka.
Twakomeje gukoresha umukozi umwe nubwo twari dufite abana bato ahubwo tukamuhemba neza, tukanamufasha kuburyo atavunikaga. Nimugoroba umwe muri twe yagombaga gutaha kare, yaba ari umutware watashye kare akamenya abana umukozi agateka atekanye cyangwa yaba arijye watashye kare ngahitamo kwita ku bana cyangwa guteka, twaba twatashye kare twembi bikaba ari akarusho. Kuva muri 2013 natangiye kugira ikibazo cyo kutamarana abakozi kabiri kandi ntakazi kenshi, abana bose biga kandi bamaze no gukura batakigoranye.
Tumaze gukoresha abakozi nka 4 mu gihe kitageze ku mwaka, narababaye kuko numva ntacyo mba ntakoreye abakozi ngo mbarambane bakanga bakagenda, nibaza uko muri quartier bazantekereza nabi numva ntewe impungengo no guhinduranya abakozi kenshi mu bana. Twabyizeho n’umutware dusanga nta mpamvu yo kuguma gutunga abakozi ahubwo twabareka tukikorera tukajya dushaka uza kudukorera isuku akanamesa muri weekend. Twarabigerageje tubona bituguye neza, kuwagatandatu ngahaha ngateka imboga, amasosi, ibishyimbo/amashaza/isombe nkabishyira muri frigo.
Iminsi y’akazi nabyukaga 5h00 ngateka uburisho (umuceri, amakaroni,...) ngashyushya imboga/isosi nkabishyira mu bisorori bishyushya nanjye ngapfunyika 6h45 nabaga mvuye mu rugo njyanye abana ku ishuri kuko bigaga kure yaho dutuye ngahitira ku kazi.
Umutware nawe twabyukiraga rimwe agategura abana. Ubwo buzima bwandinze stress y’abakozi kandi umuryango ukabaho neza dufatanya kuko bisaba ko buri wese agira icyo akora.
Nyuma y’imyaka ibiri nongeye gushaka umukozi kuko nari ntwite ntagishoboye imirimo yo murugo n’akazi, nayobotse amashyirahamwe atanga abakozi, nabo ntawigeze arenza amezi 3, maze kubyara niyemeje kwita ku mwana, ngataha sasita konsa, nimugoroba ngataha kare uko nshoboye. Nakomeje gahunda yo kuva murugo umukozi musigiye
imirimo 2 : kwita kumwana no kumumesera gusa. Byakomeje kwanga umukozi wamaze igihe kinini yamaze amezi 6, ansezera umwana afite umwaka 1 n’amezi 4, kandi umwana yaramukundaga cyane. Naramuhendahenze ngo tugumane aranga, ambwira ko ashaka gusubira iwabo. Twongeye gufata icyemezo cyo kongera kureka abakozi bo murugo, umwana mujyana muri crèche. Umwana ahageze yaguwe neza arabyibuha gusa umubiri we ntiwahise umenyera impinduka yabanje kurwaragurika (grippe n’inkorora). Tumaze amezi 6 tutagira umukozi, mugihe cy’amasomo nasubiye kujya nzinduka nteka, umutware agategura umwana (abandi bamaze kuba bakuru ntibagisaba kwitabwaho cyane), ngasiga umwana muri creche nkajya kukazi, nkaza kumutahana ntashye.
agasaro.com kamfasha gutegurira umuryango amafunguro meza by’umwihariko muri weekend mfite akanya. Mu gihe cy’amasomo dukora isuku rimwe mu cyumweru (tugira udufasha gukora isuku akanamesa) mu gihe cy’ibiruhuko abana baba bahari bagakora isuku buri munsi, bakanamfasha guteka mu gitondo kuko mba nkeneye gupfunyika ifunguro rya sasita kandi mba nshaka ko imirimo yo murugo itabangamira umudendezo wabo w’ibiruhuko. Amafunguro ya nimugoroba ategurwa n’abana mu kiruhuko bakabikora uko bashaka.
Inyungu zo kudakoresha umukozi wo murugo :
Budget yo guhaha yaragabanutse kuburyo bugaragara kuko menya uko ncunga ibintu ntihagire igipfa ubusa
Ubufatanye mu muryango bwariyongereye kuko turakeneranye ngo tubeho neza, hari ibyo nshoboye hari nibyo umutware wanjye ashoboye turuzuzanya kandi gufatanya byongera urukundo n’agaciro umuntu afite mu buzima bw’undi.
Abana biga neza kwikorera (kwimesera, gutunganya ibyumba byabo, kwiterera ipasi, ...) no gukora indi imirimo yo murugo.
Bitanga amahoro kandi bituma abashakanye bakora uko ashoboye bakaba mu rugo bigatuma bamarana umwanya munini. Ubuzima tubayeho budusaba kuba murugo kenshi gashoboka kuko umwana w’amezi 21 sinarara mugendana nijoro cyangwa ngo muzengurukane muri weekend. Bidusaba ko umwe muri twe aba ari murugo akamurera nimugoroba cyangwa muri weekend. Gahunda zose tuba tuziziranyeho, tukagabana amasaha, tukumvikana uko dutaha amakwe,...
Bigwa neza abana kuko ababyeyi aribo babitaho (kuboza, kubagaburira, kubaryamisha, kubarera,...) kandi bakamarana umwanya munini. Abana bacu barabyishimira (nubwo hari imirimo bakora abandi bana bafite abakozi badakora) ariko bishimira kurya ibyo natetse nabo tugafatanya guteka no kumarana nabo umwanya munini.
Inama :
Birashoboka kubaho neza mudafite umukozi, gaz yoroheje guteka bifata umwanya muto kandi nabonye ihendutse kurusha amakara, maze imyaka 4 nkoresha gaz iyo mfite umukozi 12kg ntizirenza iminsi 25 ariko iyo ntamukozi iminsi micye nkoresha 12kg ni 30 kandi ntekaho n’ibishyimbo nakoresheje n’ifuru uko mbishaka. (Ibishyimbo ndabitora nkabyoza nkabiraza mu mazi bigatumbama ayo mazi akaba ariyo mbitekekesha, iyo bitumbitse bishya vuba). Sindwanya gukoresha abakozi ariko nanone ntibagutesha umutwe, bakwibe, bakwangirize ngo ukomeze ubizirikeho mugihe ushoboye kwikorera.
Abagore ndabibutsa ko tugomba kwitanga kugirango ingo zacu zibeho neza.
Ndakwibutsa kugira ibyo wigomwa ngo wubake urugo rwawe neza by’umwihariko umubyeyi akwiye kugira umwanya wo kwita no kubana. Ntacy’ubusa, iyo ushaka gutera imbere urakora cyane, iyo ushaka kubaka urugo rwiza urarwitangira ugakora cyane, bikaba byiza kurushaho iyo ugize umugisha wo gushaka neza ukagira umugabo muhuza inama.
Ndashishikariza abagore kwikorera imirimo yo murugo uko bashoboye cyane cyane abakiri bato bitanga umunezero murugo, bituma uhorana urugo ku mutima akanaba murugo igihe kinini, bitanga isomo ryiza n’urugero rwiza ku bana n’abandi baba murugo.
Ufite nawe ubuhamya cyangwa ushaka kugisha inama watwandikira kuri agasaromagazine@gmail.com
photo : google
Ibitekerezo byanyu
-
-
Yewe nukuzakora urugendo shuri iwawe ! abakozi baransajije kuburyo nange numva ngiye kuzabareka burundu. Gusa nkagira imbogamizi zo kwiga muri wknd, kugira imitungo hirya no hino ( imirima, inka) mba ngomba kumenya uko bimeze, mbsese byarancanze. mfite umwana muto ( 2 ans) ariko ejobundi narabaze nsanga amaze kurerwa n’abakobwa 7 ! ibaze pe ! Nsigaye numva kubyara bintera ubwoba kubera kwibaza nti ese nzarererwa na nde ?!!
-
-
Iyi nkuru iranshimishije nakuriye mu Rwanda ku myaka 26 ndashaka nshakira muri U.S.A ,iyo nsubije amaso inyuma nsanga nicyuza cyane kuko nakuze ntacyo nkora murugo kandi ntavuka mu muuryango ukize cyane kuko na dependaga maman nu mukozi ntacyo ntarinzi gukora ataruko maman atanyigishaga ahubgo ari bya bindi byabakobga bato wumva ko maman ahari kandi haru mukozi.
EN bref ubu ndu mumana wabana 3 ino muribino bihugu ntiwabona umukozi wahemba ngo ajye kugutungirana cyangwa kugukorera akazi ko murugo.Ariko byose mbishimira Imana kuko Jye nu mugabo wanjye tumenya ko abana nurugo rwacyu ari yo RESPONSABILITY YA MBERE nako bisa ABANa BAFITE uburere bakura kuri se na maman hatagiyemwo umuntu wo hanze yego bigusaba kwigomwa kuko Tujya mu kazi ,mu mashuli ariko iyo harubwumvikane murugo nako bidasa kwikorera Imirimo byongera urukundo mu bana ,muri couple, mu kagira igihe cyu muryango hamwe mugakina nabana abana nabo bagatozwa kwikorera uturimwo duto na duto .
-
-
sha ibyobose nuko wumvikana numugabo wawe akagufasha.harabagabo bindakoreka utagufasha numwana kuburyo ubyuka umwana yarira akaguhamagara kandi aryamye.
ysba atazi no kwimesera ikariso akagufasha iki ?kandi mwateka nabi akagutonganya ko ntacyo umaze
so hano murwanda tugize abagabo beza nuwonguwo ntawutasezerera abakozi kuko usibye no kwangiza banarusenya.
uziko umukozi aguhima ukagirango aragucumbikiye neza neza.yego harimo abana beza kuko nanjye haruwo twabanye igihe kirekire ariko rwose nfite umfasha nabavaho kuko uranatuza
-
ibyo byo ni byo kutagira umukozi bisaba ko umugabo nawe mufatanya. gusa kuba atabikora ubu ntibivuze ko atabikora. byibura niba mwakoreshaga 2 mukabanza mukagira umwe gusa. niba mutabasha kubivuga, uwo ufite nagenda uzatinde gato gushaka undi urebe, ujye umubwira ngo wogeje abana mu gihe ndi gutegura ibyo kurya byakwihuta, gutyo gutyo. dore ko impamvu badakora iyo mirirmo atari uko batayishoboye ahubwo ni ikibazo cy’imyumvire. kumva ko afite umugore ugomba gukora byose. hamwe no kubisengera wabona bihindutse no kumenya uko ubimubwira.
-
-
Mbashimiye ibitekerezo byiza byubaka ! Uko nkoresha gaz kugirango nyimarane iminsi myinshi :
1)Ntegura ibyo guteka mbere kandi ngateka nta kurangara kuburyo nta gaz ipfa ubusa (urugero:kwirinda ko amazi abira umwanya ibyo gushyiramo bitaratungana, gutinzaho ibiryo kugirango bikame kandi byahiye,...)
2)muri weekend ndahaha ngateka imboga/ibishyimbo/isombe/isosi nkabibika mu bikombe byashizemo marigarine na plastic box nkurikije uko nzagenda mbikoresha. Imboga nzakoresha hagati mu cyumweru nzibika neza ari mbisi mu mashashi (karoti zo gushyira mu muceri cg salade, imiteja ya salade, seleri, puwaro, epinari byo gutekera umwana buri munsi,...) Mbitekera rimwe, hagati mu cyumweru nkajya nshyushya gusa
3)hagati mu cyumweru sinteka inkono nyishi (dore ko nta numwanya nabibonera), urugero gahunda y’icyi cymweru : none twateste spaghetti n’isombe, ejo : kawunga&isombe&ibishyimbo, kuwa gatatu:umuceri urimo karoti,isosi ya boulette,ibishyimbo bivanzemo amashu (amashu/dodo n’ibishyimbo mbiteka bitandukanye, nkazabivanga ngiye kubishyushya iyo nateguye isosi), kuwakane : papa&mama:ibirayi bitogosheje, amashu&karoti,ibishyimbo/abana:amafiriti arimo umuleti&salade, kuwa gatanu umuceri, isombe, ibishyimbo, kuwagatandatu:pirawu,salade ya beterave&ibitunguru by’umweru&fromage, isombe, kucyumweru:ubugari,isosi y’inyama, ibishyimbo&dodo. Nimugoroba ntabwo duteka ibintu bihambaye, dukoresha igitoki/ibijumba bitogosheje, salade y’imiteja na karoti, umugati. Buri mugoroba duteka icyayi haba hari ibyasigaye kumanywa tukabishyushya bigaherwaho. Buri munsi duteka igikoma cy’amafu avanze mu gitondo. Buri munsi dutekera umwana ibya nimugoroba byihariye no muri weekend tukamutekera sasita na nijoro. Ifuru nyikoresha kotsa brochettes nka kabiri mu kwezi, guteka boulette nka kabiri mu kwezi no gutegura umuceri/macaroni birimo fromage.
4)Frigo imfasha kubika neza amafunguro iminsi myinshi, urugero ibishyimbo ntekera rimwe ibimara ibyumweru 2, isombe ikamara ibyumweru bitatu. mbibika ahakonja cyane, buri mugoroba nkajya mvanamo ibyo nzakoresha ejo.
5)iyo tumaze guteka tuzimya neza kuri cuisiniere no ku kibind cya gaz
-
-
-
Ikindi nakongera ku mikoreshereze myiza ya gaz, nukuyigurira ahantu hizewe kuko hari abatanga ibiro bituzuye kuko udashobora kubimenya udashyize ku munzani niyo bapyetaho 2kg. Ibi nabimenye aruko mbonye iminsi nkoresha gaz yiyongereye cyane kuva ntangiye kugurira ahari umunzani ngatahana ibiro byizewe. Ikindi hari abakozi bangiza gaz bateka inkono zabo (narumiwe ntahandi nabyumvise nabibonye iwanjye ndatangara, natashye amasaha adasanzwe nsanga inzu yose irahumura umuceri wa Tanzania kandi atariwo twateguye, nkurikiranye nsanga umukozi ateka ibitandukanye n’ibyo twateguye, namufashe 2 mpita musezerera) ikindi hari abakozi bakora restaurant mu ngo, akaba afite abantu atekera muri quartier utabizi bakamwishyura (ibi sinabihagazeho nabyumvanye abandi, birashoboka abakozi bo mungo bagira amabi menshi) ibi bikorwa n’abakozi birirwa mu rugo bonyine.
-
jye mfite umukozi umwe, ukuze uzi ubwenge ariko umunsi yagiye nanjye ntamukozi nzongera kugira, ubu mfite gaz, naguze za mixeur(blender) zikora utuntu, nka jus za legumes, smoothies, milk shake, potage gasya ubunyobwa ,viande hacher, gakora sositomate nkurunyanya rumwe rugakora isosi narumiwe, hamwe nutwa salade tuzikata vuba kandi ntakuvunika, ubu ndashaka kuzagura frigo na washing mashine nazibonye muri expo kuri 180milles,nshaka kujya mbyikorera byose, gusa udafite gaz yayiheraho irafasha cyane, ushobora no gukora umureti nicyayi ni 5min mukarya mukaryama, rwose abakozi ni stress, kera nakoreshaga babiri umunsi umwe agiye icyumweru kimwe nahise mbona difference nahubundi umushahara wose washirira mu guhahira umukozi ikibabaje ntanagushime !
-
-
-
rwose mwige kuba nkaba baba mubihugu byateye imbere dore ko nu Rwanda ari gihugu cyihuta mu majyambere, Kand ndongera gushimira uwo mu maman watangije iyo Topic ,ndibuka ko ngaruka ikgl natangiye kubgira belle SOEUR wanjye uko batangira kwiga kubaho badafite abakozi numva biramugoye kubyakira mabgira ko bitaborohera cyane kubera impamvu yagendaga amabgira yo kugira imodoka Imwe yego narabyumvise surtout iyo udafite ubushobozi bwi banze byo ndumva bya nanirana gato ariko, nkumuntu ukoresha abakozi babiri ,umunyezamu wakwigomwa mugatangira buhoro buhoro ayo warihaga abao bakozi bari extra ukagura utwo dukoresho twibanze dufasha mu kwihuta gukora akazi kanyu mwe mwenyine
-
Mbega ibintu bishimishije ? Cyakoze ngukuriye ingofero, njye kuberako nsigaye nkoresha umukozi umwe narinziko ntako ntagize, ariko unteye kwemera ko byose bishoboka. Inyungu yambere mbonye nuguha abana uburere bwiza uko mbyifuza, ubumwe bwa famille ndetse nokwicungira umutungo neza. Urakoze cyane mama we
Naho ibyiza bya gas byo nintagereranwa kutayikoresha nuguhomba zigahera ! Gusa njyewe 20kg tuyikoresha 20jours.sinzi aho bipfira pe
-
Ndagushimiye maman ku bw’inama uduhaye kuko nanjye narabigerageje birashoboka kuko nanjye maze umwaka n’ukwezi ndetse abakozi, mfite abana 2 n’ubusanzwe iyo umwana yagiraga umwaka n’igice nahitaga nirukana umwe hagasigara umwe ahubwo umuzamu akaba yakora amasuku yo hanze akanafura. Ariko ubu noneho muri uwo mwaka twarabaretse bose akazi turakikorera ucungana n’amasaha y’abana y’ishuli. Kandi koko mwese bibasaba ubufatanye kuko umugabo nawe abyuka yiyogereza imodoka mu gihe ndi gutunganya abana, igihe twese tugiye tugafunga. Muri wknd hakaza ufura. Birafasha ibintu ntibyangirika mukoresha ibikenewe, ikindi abavuga ko gaz ishira vuba nanjye ndi nkuriya mudamu imara ukwezi iya 12kgs, bisaba mu gihe umaze kuyikoresha uhite ufunga. Kandi na kuriya guteka ibishyimbo waraje mu mazi nanjye niko mbikora birafasha bishya vuba. Abavuga ko batabikora bonyine uragerageza nawe akageraho bikamuzamo iyo abonye akamaro kabyo. Icyo nababwira mubaho mu mahoro, kuko njye ntarabikora amaganya yaragiye kuzanyica aho nicaye hose nkaba mvuga iby’abakozi, cg naba nziko nk’umukozi azagenda nk’ejo nkarara ntasinziriye nibaza aho nzahera akazi, ikindi byamfashije wumva wifitiye ikizere mu rugo rwawe, ugateka abana bakaryoherwa umugabo akishima, isuku ahantu hose,nibaza ko hari abanga kubareka bameze nkuko nari meze ari abanebwe bumva batabivamo cg nta nicyo bazi gukora kuko nanjye iwacu hari abakozi nta kintu na kimwe nzi gukora guteka byo ntumbwire, ngahorana ubwoba ko abashyitsi cg umugabo banseka, ariko ubu byararangiye gushaka ni ugushobora uwo nakiriye wese arishima . Ariko ubu niyo umuntu amundangiye ndamubwira nti urakoze ubu ndumva ntamukeneye.so mugerageze
-
Zimwe mu mpamvu zatuma gaz yawe ishira vuba :
1)kadategura mbere ibyo guteka, urugero:amazi y’umuceri akabira umwanya munini utarawutunganya hari nushiduka abize atarutanganya ibirungo by’umuceri, akazimya amazi agasubira inyuma akaza kongera gucana,...
2)guteka ujagaraye uri mubindi, urugero ugateka icyayi kikabira umwanya munini utari hafi ngo uzimye gaz kikimara gushya
3)kutazimya cuisiniere neza no kugicupa umaze guteka, hari igihe utazimya neza hakabaho fuite igapfa ubusa, ibi nibibi cyane ibaye nyinshi wazagucana ikagatwika cg utazimije ku gicupa umwana muto agacana cuisiniere gaz igapfa ubusa ntawe utetse (ibi ni ukubyitondera abana bato barabikora cyane, iwacu ni ihame ko iyo turangije guteka tuzimya no kugicupa kuko umubebe arabikora ugashiduka gaz inuka mu gikoni)
4)kutagurira gaz ahantu hizewe bakaguha ituzuye
5)abafite abakozi hari igihe bateka ibyo utazi bakanarangara mukuyikoresha
Divine, uzageregeze izi nama : gutegura mbere ibyo guteka, guteka utari mu bindi kuburyo nta gaz na mba ipfa ubusa,kuzimya neza cuisiniere no kugicupa cya gaz, kugurira gaz ahantu bafite umunzani ukamenya neza ko utwaye ibiro byuzuye. Kwandika amatariki gaz yatangiriyeho nayo yarangiriyeho (ibi bizagufasha kumenya impamvu niba waragize abashyitsi cyane mu kwezi ugateka ibidasanzwe,... jyewe ngira agapapuro kamanitse kukabati mu gikoni nandikaho amatariki bimfasha kumenya uko nkoresha gaz, kuva mu kwezi kwa 4 amatariki ariho)
-
Ubu buhamya buraryoshye kandi buraduhuguye pe. Ababyeyi dusigaye dushaka kwigaramira ingo zacu tukaziharira abakozi kandi sibyo na gato. Ku basoma bible imigani 31 , havuga ko umugore mwiza azinduka kare, acyenyerana imbaraga , agategeka abja be imirimo ibakwiriye. Ariko naje gusanga bisaba ko nawe iyo mirimo uba uzi kuyikora. Ex : Iyo ugira umwanda umukozi n’ubwo yaba agira isuku iyo amaze kukurunguruka akamenya ko nta notion y’isuku ufite nawe arambika hasi ubundi isazi zigatuma. Nimureke twige gukorera ingo zacu n’umwete, Dusengere abatware n’abana bacu, tureke gushwana n’abo twashakanye abana bumva kuko birabaterorisa bikanabaha urugero rubi ubundi duhaguruke dushakishe amahoro mu ngo zacu. Surtout twebwe ababyeyi twemere kuba ba mucyurabuhoro, ba uwamahoro, ba Munezero, tureke kwigomeka no gusa nk’aho kubaka zigakomera ntacyo bikitubwiye. Imana iravuga iti"nanga gutana"ni ijambo ry’Imana si iry’umuntu. Nimureke natwe twange za divorces zeze hanze aha babigize nk’aho ari imikino maze tuzubake n’u Rwanda rw’ejo hazaza ruzabe rwiza. Imana iduhane umugisha
-
-
Ni ubwa mbere nsomye inkuru na comments zose bikarangira numva bikindyoheye, mwenedata uduhaye ubuhamya Imana iguhe umugisha uri umugore w’ ubwenge pe ! nanjye maze amezi atanu ntafite umukozi ngerageza kwikorera byose ariko numvaga nkimushakisha nari ntarabona uwo nizeye, none ndumva umpinduriye ibitekerezo pe !
mfashe icyemezo cyo kwikuramo ubunebwe nkakorera urugo rwanjye, ikindi kandi kutagira umukozi mbona bimpa amahoro jye n’ abana banjye. icyari kinteye impungenge ni uko ntwite natekerezaga ko nkeneye uzanderera umwana, ariko nturanye na creche, nibura ho uba wizeye umutekano w’ umwana kurusha kumusigira umuntu utazi n’ aho akomoka !
Abandi bagore mukomeze gushyiraho ubuhamya bw’ uko twakubaka ingo zacu zigakomera !!
Murakoze
-
Uyu mubyeyi arakoze cyane ku bw’ubuhamya adusangije,nanjye nakunga murye kwikorera ntako bisa, njye nashatse umukozi ari uko nabyaye ubundi twafatanyaga n’umutware, ubu umwana amaze kugira umwaka n’amezi abiri ariko nagira umwaka n’igice nzagenda ndeka iby’umukozi gusa ntibiba byorosahye hari ubwo usanga ukorera kure y’aho utuye kdi utarigurira n’imodoka ngo igufashe kwihutisha gutaha ndetse no guhaha( urugero utuye nk’imayange ya Bugesera ukorera Kigali). gusa nubu akazi aba afite ni ako kumwitaho gusa ibindi nko guteka umuntu arabyikorera muri week end. ba maman rero icya mbere bigufasha harimo no kurya ibiryo biryoshye kdi byizewe ku isuku.kdi sibigoye na gato . il suffit yo kuzinduka kare samedi ukabikwakwanya ugateka imboga zose zizamara icyumweru, njye nteka nk’ubwoko nka 3 cg 4. dukunde gukora no kwikorera umukozi ntazamare amezi atandatu agukoropera inzu ngo wiozereko ikoropye neza, nawe cishamo nibura atleast 1 mu cyumweru mukoropane musuke amazi mu nzu ibya torchon bize nyuma. ku bantu mutuye kgli mu kanahakore ibi bintu biri more practicable. ikindi nasorezaho iyi gahunda n’abvatware barayikunda kuko baba bari kurya ibyo twateguye ureke bya bindi umukozi ategura ameza nawe wicaye muri saloon ngo uri kureba amakuru cg series za film runaka.Murakoze
-
Leala, uvuze neza rwose ! Abagore turasabwa gukura amaboko mu mifuka tugakorera ingo zacu kandi bitanga umunezero n’inyung ziruta uwo twavana mu kureba film n’ibindi bidutwarira umwanya. Birababaje kubona umugore ajya kugura ibiryo muri restaurant kubera ko umukozi adahari, agakishyura umuntu wo gutekera abashyitsi batageze kuri 5 kuko atabishobora,... Abagore bafite ubuzima dukwiye kwiyambura ubunebwe, abafite uburwayi bagendana (abarwaye umugongo, abafite ubumuga,...) nabo bakwiye kujya bakurikirana ababafasha imirimo yo murugo ntibaterere iyo. Wakoresheje amagambo meza cyane atubereye ! waoooo nta mugabo n’abana batakwishimira kuba murugo rurimo Mucyurabuhoro, Uwamahoro, Munezero
Jane, courage ! Nunanirwa uzashake uwo kugufasha iminsi micye nabakora iminsi micye mu cyumweru bataha baraboneka. Ntabwo umunezero w’ingo zacu utangwa n’abakozi, ahubwo abagore nitwe dufite inshingano yo gufata iyambere tukazana umunezero murugo. Birashoboka kubaho neza nta mukozi kandi nababafite bakwiye kugira ibyo bikorera kuko iyo umukozi azi ko uzi kwikorera nawe aritwararika ikindi nawe iyo wikoreye hari ibyo uramira bitarangirika.
-
-
Mbega ibintu bindyoheye, nanjye abakozi bagiye kunsaza neza neza, ariko rwose iyi nama uyu mudamu watangije iyi topic yazanye nanjye iranshimishije bitavugwa gusa nanjye nunze murya Fanny ndibaza niba ibiryo bitinze muri frigo ntacyo biba surtout iyo bibitse bitetse, mujye mudusangiza inkuru nk’izi rwose ziradufasha twebwe abadamu,ni ubwambere nsomye inkuru yose nkayirangiza ngasoma na comments zose nkumva bikiryoshye. Imana ibahe umugisha
-
Urakoze kuntangira ubuhamya nanjye nasezereye abakozi tugafatanya n’umutware kwikorera akazi ndetse no kumesa muri weekend kandi twabyungukiyemo byinshi birimo umubano mwiza na discipline by’umwana. Twamesaga muri weekend, nkabyuka kare ntetse ibya saa sita, umutware nawe agatunganya umwana kujya ku ishuri. Nta kigoye kirimo igihe abantu bumvikana.
-
Muraho neza,ndaryohewe cyane nubuhamya bwawe maman mbaye inspired pe, njye ndacyari umukobwa ariko mbonye urugero rwiza rw’urugo nifuza,najyaga nibaza ukuntu nazashaka sinzakoreshe umukozi bitewe nukuntu murugo mba mbona abacu badutesha umutwe nkumva bizangora ariko mbonye ko bishoboka.uri umugore w’umunyabwenge pe, nukuri wavamo marraine mwiza.niba bishoboka muzaduhe nimero zanyu.murakoze
be blessed
-
Imana iguhe umugisha cyane maman,naryohewe nubuhamya bwawe bwiza kdi bwubaka gusa njye ndumukobwa ariko binyeretse urugero rwiza rw’urugo nifuza kuko nanjye ntago nkunda akavuyo kabakozi,bizamfasha cyane.wavamo marraine mwiza pe kuko uri umugore w’umunyabwenge.nakunze iki kiganiro naburi comment zose nazisomye biraryoshye pe,mujye mukomeza kuduha ubuhamya natwe abakobwa biradufasha mugutegura ejo hazaza heza h’ingo zacu.nibishoboka muzaduhe nimero zanyu maman.merci bcp. be blessed
-
-
-


text:
Umuryango mpuzamahanga wita ku mihindagurikire y’ibihe (IPCC) wagaragaje ko kutita ku bidukikije bizatuma igipimo cy’amazi y’inyanja kiyongera bitewe ni ibikorwa mya muntu mu kwangiza ibidukikije, isi ikugarizwa n’ibibazo by’amapfa n’umwuzure niyo mpamvu buri wese asabwa kubirengera hakagabanuka ibyo byago.
Ibikorwa bya muntu byo kwangiza ibidukikije bituma isi ihura n’ubushyuhe bwinshi buturuka ku gakingirizo k’izuba kagiye kangirika, ubukana bw’izuba bugera ku isi bukarushaho kwiyongera. (...)
Umuryango mpuzamahanga wita ku mihindagurikire y’ibihe (IPCC) wagaragaje ko kutita ku bidukikije bizatuma igipimo cy’amazi y’inyanja kiyongera bitewe ni ibikorwa mya muntu mu kwangiza ibidukikije, isi ikugarizwa n’ibibazo by’amapfa n’umwuzure niyo mpamvu buri wese asabwa kubirengera hakagabanuka ibyo byago.
Ibikorwa bya muntu byo kwangiza ibidukikije bituma isi ihura n’ubushyuhe bwinshi buturuka ku gakingirizo k’izuba kagiye kangirika, ubukana bw’izuba bugera ku isi bukarushaho kwiyongera.
Ibyuka bihumanya ikirere bituma ubushyuhe bwiyongera, bigatera gushonga kw’amasimbi y’ingere z’ubutita bityo amazi y’inyanja akazamuka akarenga inkombe.
U Rwanda kimwe n’ibindi bihugu bya Afurika byugarijwe n’ingaruka z’imihindagurikire y’ibihe. Biteganya ko kugera mu mwaka wa 2050, igipimo rusange cy’ubushyuhe kizakomeza kwiyongera.
Uku kwiyongera ngo kuzatera amapfa n’imyuzure mu Rwanda nk’uko byagaragajwe na raporo ya IPCC. Kubera iyi mpamvu u Rwanda rukaba rusabwa kongera ubushobozi mu guhangana n’ingaruka z’imihindagurikire y’ibihe.
Bimwe mu byakorwa ngo u Rwanda ruhangane n’ibi bibazo byaganiriweho n’abanyamakuru n’abayobozi b’inzego zitandukanye bafite mu nshingano zabo guhangana n’iki kibazo barimo, REMA, Midimar, RNRA, MINIRENA.
DR Mukangamije Rose, umuyobozi mukuru wa REMA, yavuze ko u Rwanda rurajwe ishinga no kwita ku bidukikije hirindwa ibi byago bishobora guteza ikibazo u Rwanda.
Mukangamije yagize ati “U Rwanda twagombye gufata ingamba zo guhangana n’ibi bibazo n’ubwo usanga twitwararika ariko tukabikururirwa n’abandi.”
Urugero yatanze n’aho guverinoma y’u Rwanda yahagurukiye kurwanya ikibazo cy’ubutayu bwavugwaga ko bushobora kuvuka mu Bugesera igatera ibiti ariko muri aka gace imvura ikaba yaragabanutse bitewe n’uko igihugu bituranye kitafasha ingamba zo kwita ku bidukikije.
Muri urwo rugamba kandi ngo mu Rwanda hamaze guterwa amashyamba ku kigero cya 20% ariko mu 2020 , aya mashyamba azaba ageze ku kigero cya 30%.
U Rwanda kandi kimwe n’ibindi bihugu buri mwaka hategurwa umunsi mpuzamahanga w’ibidukikije, aho muri uyu mwaka hari insanganyamatsiko igira iti “Rangurura ijwi, duhangane n’ingaruka z’imihindagurikire y’ikirere amazi atararenga inkombe”.
U Rwanda kandi rwihaye ingamba zikurikira mu rwego rwo guhangana n’ibyuka bihumanya ikirere no guhangana n’ingaruka z’imihindagurikire yacyo.
Zimwe muri zo zirimo gukangurira abantu no kubashishikariza gukoresha neza umutungo kamere, hakoreshwa neza amazi.
Kwirinda imyuka ihumanya ikirere abantu bakoreshwa imodoka rusange zitwara abantu benshi, hanakoreshwa isuzuma ry’imyotsi ikinyabiziga cyohereza mu kirere no gushyigikira kugura no kwinjiza mu gihugu imodoka zidashaje.
Hari kandi gushishikariza abantu gukoresha ifumbire y’imborera,kurwanya isuri, no kunoza ibikorwa n’imiturire hubakwa amazu ashobora guhangana n’imihindagurikire y’ikirere.
Icyumweru cyahariwe kwita ku bidukikije mu Rwanda cyatangiye tariki ya 31 Gicurasi 2014 kizasozwa tariki ya 5 Kamena , hizihizwa umunsi mpuzamahanga w’ibidukikije.
Muri iki cyumweru hagiye hakorwa ibikorwa bitandukanye byo kwita ku bidukikije birimo kurwanya isuri n’ibindi.
[email protected]


text:
INYINGISHO YO KUWA GATATU W’ICYUMWERU CYA 13 GISANZWE, ITARIKI YA 4 NYAKANGA 2018
Amasomo: 10 Am 5, 14-15.21-24; 20 Mt 8, 28-34
Bavandimwe, Ivanjili y’uyu munsi iratangaje cyane ! Kumva abagabo babiri bose, bahanzweho na roho mbi, bibera mu marimbi baza bagana Yezu. Ntibakiri abantu basanzwe babaye ibinyamaswa ! Mu muco wa Kiyahudi, mu buvumo, mu marimbi habaga abantu b’amabandi, ibisambo n’abahanzweho bataye sosiyete. Aho ngaho no muri abo ngabo Shitani yabaga yarahafashe icumbi. Ikindi gitangaje kuri bo ni uko bazi Yezu uwo ari we kurusha abazima. Bati: “uradushakaho iki Mwana w’Imana… waje kutudurumbanya igihe kitaragera?”. Kubona amashitani azi ko hari igihe kitaragera kandi ko kizagera! Igitangaje kurusha ibindi ni ukuntu Yezu akiza bariya bagabo bahanzweho, b’ibinyamaswa ariko abatuye umugi bose bagasanga Yezu atari ukugira ngo bamwinginge na bo abakize ahubwo ngo abavire mu gihugu.
Bavandimwe, turagenda duhumwa amaso no kutamenya guhitamo. Guhitamo neza. Umuhanuzi Amosi araturarikira guhitamo icyiza tukanga ikibi. Gushaka ikiri cyiza no kureka ikibi. Ibimenyetso bitatu Ivanjili y’uyu munsi ikoresha: amarimbi, ingurube n’ imbaraga za Shitani zibuza abantu kunyura iriya nzira. Bigaragaza ko kenshi na kenshi umuntu atsindwa agateshuka inzira yarakwiye kunyura, bikamutesha inzira y’ukuri n’ubwo inzira yindi biduhangira igaragara nk’aho ari iy’ibyishimo cyangwa kubaho neza. Tugomba guhora tuzirikana ko turi ku rugamba rurwanya Shitani itubuza kunyura inzira y’ukuri.
Ingurube zaroshywe mu Nyanja bikababaza abantu, nyamara ku Muyahudi yari inyamaswa ihumanye, idakwiye kuribwa n’umuntu wifitemo iyobokamana, ni inyigisho ikomeye Yezu aduha, atwereka ko twihambira ku kibi, tukagitunga, tukabana na cyo tukumva tutakireka kandi amaherezo ikibi kizatsindwa. Ntidukwiye rero guhitamo no kwizirika ku kibi kizatsindwa ahubwo kwibanda ku cyiza kandi kizahoraho. Bavandimwe, nimucyo twihatire gushaka ikiri icyiza, ikibi tukireke. Nitwange ikibi, dukunde icyiza. Ikibabaje muri iki gihe ni uko abantu bamwe babivangavanga. Mperutse guhura n’umunyeshuri ndamubaza nti: “uzi akamaro k’umutimanama?”. Na we aransubiza ati: “umutimanama utuma tubasha guhitamo icyiza n’ikibi”. Nanjye ndamubwira nti wibeshyeho gato umutimanama ntudufasha guhitamo icyiza n’ikibi kuko twaba tubihitiyEemo icyarimwe; ahubwo udufasha guhitamo icyiza no kureka ikibi. Sekibi udutwara uruhu n’uruhande na we arabizi ko azatsindwa burundu, ni igihe kitaragera. Ariko n’ubwo kitaragera Yezu yaje kuyidurumbanya ngo itagira imbata abo yacunguye.
Umubyeyi Bikira Mariya nadukikire dukire ikibi dukunde icyiza!
Padiri Théoneste NZAYISENGA.


text:
Umuryango
Uko wagira ibyishimo mu muryango
Iyambaze Imana kugira ngo ugire ibyishimo mu ishyingiranwa ryawe
Utubazo tubiri tworoheje twagufasha kugira ishyingiranwa ryiza.
Abashakanye bakora iki ngo bagire ibyishimo?
Inama Bibiliya itanga ku birebana n’uko twagira urugo rwiza zigira akamaro bitewe n’uko ziva ku watangije umuryango, ari we Yehova Imana.
Umuryango mwiza—Gukorera hamwe
Ese ubona uwo mwashakanye nk’umuntu mubana mu nzu imwe, buri wese akora ibyo ashaka?
Uko wakubaha uwo mwashakanye
Kubaha uwo mwashakanye ni itegeko. Wakubaha ute uwo mwashakanye?
Uko washimira uwo mwashakanye
Iyo abashakanye bashimirana barushaho gukundana. Wakora iki ngo witoze gushimira?
Uko mwagaragarizanya urukundo
Buri wese mu bashakanye yagaragariza mugenzi we ate ko amwitaho by’ukuri? Suzuma inama enye zishingiye kuri Bibiliya.
Mukomere ku isezerano mwagiranye
Ese isezerano ryo kubana akaramata wagiranye n’uwo mwashakanye, wumva rimeze nk’amapingu cyangwa wumva rimeze nk’igitsika ubwato gishyigikira urugo rwanyu?
Mwirinde guhemukirana
Ese kugaragaza ubudahemuka mu ishyingiranwa birenze kwirinda guca inyuma uwo mwashakanye?
Uko wagira urugo rwiza mu gihe wongeye gushaka
Iyo wongeye gushaka ushobora guhura n’ibibazo utari warigeze uhura na byo ushaka bwa mbere. Mwakora iki ngo mugire urugo rwiza?
Bagabo mwakora iki ngo abagore banyu bumve batekanye?
Umuryango ushobora kuba ufite ibiwutunga ariko hakaba hari ikintu cy’ingenzi ubura.
Uko wabona ibyishimo—Urukundo
Gukunda abandi no gukundwa bituma umuntu agira ibyishimo.
Icyo Bibiliya ibivugaho
Ese niba abantu babiri bakundana, byaba bikwiriye ko babana batarashyingiranywe?
Menya icyo Bibiliya ivuga ku rukundo, kuryamana no kubana.
Ese hari icyo Bibiliya ivuga ku birebana n’abashakana bahuje igitsina?
Uwatangije ishyingiranwa ni we uzi neza uko ryarangwa n’ibyishimo kandi rikaramba.
Ese Bibiliya yemera ko umugabo agira abagore benshi?
Ese icyo gitekerezo gituruka ku Mana? Suzuma icyo Bibiliya ivuga ku bijyanye no kugira abagore benshi.
Bibiliya ivuga iki ku birebana no gushakana n’uwo mudahuje ubwoko?
Reba amwe mu mahame ya Bibiliya arebana n’amoko no gushaka.
Ese gushyingiranwa ni ukwibanira gusa?
Iyumvire ukuntu gusohoza inshingano Imana yahaye umugabo n’umugore bishobora gutuma umuryango ugira icyo ugeraho kandi ukagira ibyishimo
Ese ni ngombwa gushaka kugira ngo ugire ibyishimo?
Ese abakristo b’abasiribateri bashobora kwishima? Bibiliya ivuga ishyingiranywa mu buryo bukwiriye kandi igatanga n’ingero nziza z’abasiribateri.
Ibibazo n'uko byakemurwa
Uko wabana neza na sobukwe na nyokobukwe
Inama eshatu zagufasha gukemura ibibazo ufitanye na sobukwe na nyokobukwe ntibiguteranye n’uwo mwashakanye.
Uko wabana amahoro na bene wanyu
Ushobora kubaha ababyeyi bawe udashyize mu kaga ishyingiranwa ryawe.
Mwakora iki mu gihe hari ibyo mutabona kimwe?
Ese wigeze ubona wowe n’uwo mwashakanye mudahuje?
Uko wakwirinda kugira inzika
Ese gupfobya ikosa ryakozwe, ukarifata nk’aho ritigeze ribaho, ni byo bigaragaza ko ubabariye uwo mwashakanye?
Umuryango mwiza—Kubabarira
Ni iki cyagufasha kwirengagiza amakosa y’uwo mwashakanye?
Mu gihe abana bakuze bakava mu rugo
Abashakanye bamwe bahura n’ingorane iyo abana bakuze bakava mu rugo. Ababyeyi bakora iki ngo bazibe icyo cyuho?
Mu gihe mugize ibyago
Bona ubufasha ukeneye.
Mu gihe ufitanye ubucuti budasanzwe n’uwo mutashakanye
Ese waba wibwira ko ari incuti yawe gusa? Niba ari uko bimeze, soma amahame yo muri Bibiliya yagufasha kwisuzuma.
Ihohoterwa rikorerwa mu ngo rizacika rite?
Amahame yo muri Bibiliya yafasha ate abantu b’abanyarugomo guhinduka?
Kwahukana no gutana
Mu gihe wumva ko washatse nabi
Ese wumva uwo mwashakanye ari nka mugenzi wawe mufunganywe? Dore ibintu bitanu byagufasha kugira urugo rwiza.
Icyo Bibiliya ivuga ku birebana n’ubuhehesi
Ese ubuhehesi bushobora gutanya abashakanye?
Uko mwakongera kwizerana mu ishyirangiranwa
Ntibyoroshye kongera kubana neza n’uwo mwashakanye nyuma yo kugirana ibibazo, wenda nko gucana inyuma, ariko birashoboka.
Ese Bibiliya yemera ibyo gutana kw’abashakanye?
Menya ibyo Imana yemera n’ibyo yanga urunuka.
Na nyuma yo gutana ubuzima burakomeza
Abantu bamaze gutana hafi ya bose, bahura n’ibibazo biruta ibyo bari biteze. Dore inama zo muri Bibiliya zishobora kubafasha guhangana n’icyo kibazo.
Abahamya ba Yehova babona bate ibyo gutana kw’abashakanye?
Ese Abahamya ba Yehova bafasha abashakanye bafite ibibazo? Ese Abasaza ni bo bemeza ko Umuhamya agomba gutana n’uwo bashakanye?


text:
Kurimba ibijyanye n’uko ungana ni kimwe mu byagufasha kuberwa n’umwenda wahisemo kwambara kuri uwo munsi. Hari abahitamo kurimba ibibarekuye nk’uko hari abandi bambara ibibegereye. Turareba uko umukobwa unanutse yaberwa no kwambara ikanzu ndende.
Abakobwa bananutse akenshi baberwa n’imyenda myinshi bitewe n’uko bateye.
Hari abakunda kwambara amapantalo cyangwa amajipo, hari n’abandi bahitamo kurimba amakanzu nk’imwe mu myenda bakunda cyane.
Amakanzu aba atandukanye, hari ayambarwa n’umuntu ugiye ku kazi, mu bukwe cyangwa mu bindi birori bitandukanye.
Amakanzu kandi aba akozwe ku buryo butandukanye, hari ayo wagura mu isoko nk’uko hari andi adodeshwa bitewe na moderi uyikunda ashaka.
Uyu munsi tugaruke ku makanzu maremare aberanye n’abakobwa bananutse. Twahisemo ayambarwa n’umuntu ugiye muri gahunda ziyubashye.
Robert KAYIHURA
UMUSEKE.RW


text:
Gisagara: Gahunda yo gutura ku mudugudu yazamuye imyumvire y’abaturage
Yanditswe na NSHIMIYIMANA EMMANUEL
Abaturage bo mu karere ka Gisagara, baravuga ko gahunda yo gutura mu midugudu yatumye kubagezaho ibikorwaremezo byoroha, ndetse n’iterambere ryabo rikarushaho kwihuta, byose bishingiye ku kuba imyumvire yarazamutse, buri wese aharanira kudasigara inyuma.
Ni ibivugwa n’abatuye mu mudugudu wa Gatobotobo uri mu kagari ka Bweya, Umurenge wa Ndora mu karere ka Gisagara, bahamya ko ubu batakiri mu bwigunge, kuko gahunda za Leta zigamije gufasha abaturage kwihutisha iterambere no kuzamura imibereho yabo zibageraho mu buryo bworoshye.
Uwihoreye Jean Bosco yagize ati “Gutura ku mudugudu ntitwabanje kubyumva kimwe, ariko ubu twese turabyishimiye kuko bituma ibikorwaremezo bitwegera, ariko binatuma umuntu ahindura imyitwarire n’imikorere.
Tutarajya ku mudugudu n’isuku yari ikibazo, ariko iyo ubonye mugenzi wawe yakarabye yanameshe na we urabyibwiriza, kuko ubwawe ushobora kureba ugasanga ntusa n’abandi ibyo bikakuzamo nta n’ubikubwiye.”
Uwanyirigira Florence, na we utuye muri uyu mudugudu wa Gatobotobo yagize ati “Iyo uri kumwe n’abandi ugerageza guhindura imyumvire n’imikorere, hari byinshi wigira ku baturanyi bawe mwegeranye kuko n’iyo ubonye umwana w’umuturanyi wawe agiye ku ishuri, na we uharanira ko n’uwawe ajyayo, usibye ko n’umwana ubwe yabikwibutsa.”
Aba baturage bavuga ko magingo aya bafite ibikorwaremezo by’ibanze bibafasha kwihutisha iterambere, kandi ngo iyo bakomeza gutura mu manegeka bahozemo kubibagezaho ntibyari kuzashoboka vuba.
Umunyamabanga Nshingwabikorwa w’Umurenge wa Ndora, Umumararungu Solange, avuga ko gahunda yo gutuza abaturage ku mudugudu ibafasha gutera imbere vuba, by’umwihariko bakumva ndetse bagashyira mu bikorwa gahunda za Leta zigamije iterambere ry’imibereho myiza yabo.
Ati “Nk’uko babyishimira ni byo koko n’iyo ugiye kubareba ubasanga hafi kandi n’iyo iterambere rije ribasanga hafi, ndetse nk’uko babivuga iyo umuntu yegereye mugenzi we usanga amwigiraho ibyiza byinshi.”
Yakomeje agira ati “Nk’ibijyanye n’isuku iyo umuntu aturanye na mugenzi we akabona akubura, akabona yoza abana abohereza ku ishuri, na we bimutera ishyaka ryo kubikora, tukabona rero gutura ku mudugudu ari igikorwa kiza cyo gufasha abaturage kugera ku iterambere ryuzuye kandi rirambye.”


text:
Uko umugore yakwitwara iyo umugabo yamuciye inyuma
Gusambana haba ku mugore cyangwa ku mugabo ni bibi by’umwihariko ku bashakanye ni icyaha kuko na Bibiliya ku bayemera itegeko rya 7 rivuga ngo “Ntugasambane”.
Ubusambanyi ni ikibazo gikomeye cyane kandi ni ikintu giteje inkeke cyane hagati y’abashakanye.
Dore zimwe mu nama Pasteri Liliyoze yatangarije abagore bari bitabiriye igiterane ,umuryango w’abagore b’abakirisito mu Rwanda, mu gihe bahuye n’ikibazo cy’abagabo babaca inyuma.
Kutazana intonganya mu rugo
N’ubwo wafata umugabo wawe asambana ntugomba guteza impagarara cyangwa ngo utongane abana ,abaturanyi n’umukozi bamenye ibyabaye ngo ahubwo uraceceka intonganya ukazireka mu kazabivugana umujinya washize.
Kwihangana kudasanzwe
Gutuza, kwikomeza ni byo bizana amahoro bigatuma n’umugabo wawe azakubona umwanya wo gutekereza ku ikosa yakoze kuko uburakari bwarushaho kugukoresha amakosa .
Ugomba kubanza kumenya impamvu ibimutera
Kumenya impamvu yamuteye gusambana ni ingenzi cyane kuko ushobora gusanga yaguye mu mutego nawe wagwamo ukamubabarira.
Isuzume urebe ko nta ruhare ubigiramo
Hari abagore bamwe batuma abagabo babo babaca inyuma bitewe wenda no gusuzugura, kutagira isuku, kudatanga amahoro mu muryango ugahora uvuga nabi bigatuma umugabo yaca inyuma umugore we, abandi bamuryoshya bakamurarura.
Kumubabarira kenshi igihe ufite gihamya
Imbabazi ni ikintu gitangaje gituma uwababariwe yicuza burundu kurenza iyo ahawe ibihano.Iyo uhannye umuntu yumva igihano gihwanye n’ikosa rye ariko iyo umubabariye uba umuhaye guhora yicuza ibyo yakoze.Ni ngombwa rero kubabarira utitaye ku nshuro byabaye kuko uba urimo kumwera imbuto nyazo.
Gufata umwanya mukabiganiraho
Kuganira n’uwo mwashakanye ntibigombera gusa kurindira ibibazo byabaye mu rugo cyangwa hagati yanyu ariko noneho ikibazo cyabaye ,kuganira ni uburyo bwiza bwo kubicyemura mwembi mukirinda amagambo n’amabwire. Kubiganira mu ijwi ryoroheje nta gutera hejuru bituma mwumvikana kurushaho.
Ibi ni bimwe muri byinshi byakorwa mu gihe ugize iki kibazo. Niba hari indi nama watanga yandike mu nsi y’iyi nkuru ahagenewe gutanga ibitekerezo.


text:
Gikundiro Rehema uherutse kurushinga mu minsi micye ishize, amaze igihe gito atangiye kuririmba ku giti cye, gusa benshi mu bamaze kumva indirimbo yakoze ku giti cye ndetse n'abamuzi muri korali Shalom, bahamya ko ari umuhanzikazi ufite ejo heza mu muziki bashingiye ku mpano ikomeye y'ijwi ryiza afite by'akarusho akaba ari umuhanga cyane mu miririmbire ye. Gikundiro Rehema yifashishije impano yahawe yo kuririmba n'uko ahumuriza abanyarwanda muri ibi bihe byo kwibuka ku nshuro ya 24 Jenoside yakorewe abatutsi.
REBA HANO AMASHUSHO Y'INDIRIMBO 'IMPORE RWANDA' YA GIKUNDIRO REHEMA
'Impore Rwanda' ya Gikundiro Rehema yasohokanye n'amashusho yayo. Muri iyi ndirimbo uyu muhanzikazi Gikundiro Rehema abwira abanyarwanda ko abazaniye inkuru nziza y'uko Jenoside itazongera kuba. Gikundiro Rehema ashimira cyane intwari zitanze zigasiga ibyazo n'ababo, zikitanga zigakura abanyarwanda mu mwijima w'icuraburindi. Gikundiro avuga ko Ndi umunyarwanda ikwiriye kwimakazwa, kwibuka abikagirwa umuco ndetse n'abazakomoka ku banyarwanda bakazabikomeza.
Muri iyi ndirimbo, Gikundiro Rehema aririmbamo aya magambo:"Ihorere Rwanda, n'ubwo wababaye humura, nkuzaniye inkuru nziza y'ihumure nkubwira ngo ibyabaye (Jenoside yakorewe abatutsi) ntibizongera. Abanyarwanda twari mu bihe, imitima yacu itari iteze ihumure ariko Imana itwoherereza abantu ndavuga intwari zitanze zisiga ibyazo n'ababo baritanga badukura mu mwijima w'icuraburindi, ari yo ntero yacu dufite none tuvuga ngo impore Rwanda." Aganira na Inyarwanda.com, Gikundiro Rehema yavuze icyamuteye kwandika iyi ndirimbo. Yagize ati:
Mu butumwa nagennye nafashe umwanya uhagije wo kwiga no kumenya ngasobanukirwa byimazeyo amateka yacu nifuza gutambutsa ubutumwa bwajye ntanga mbinyujije mu ndirimbo. Nashakaga kuvuga ibihe Abanyarwanda twarimo imitima yacu itizeye Ihumure ariko IMANA itanga abatabazi ikoresheje FPR Inkotanyi maze ikura abanyarwanda muri bya bihe bikomeye twarimo. N'ubwo bimeze bitya tuzahoza ku mutima abacu bazize Jenoside yakorewe abatutsi mu 1994. Ikindi ni uko amateka yacu ab'imbaraga 'Mfata ngufate' bibe intero yacu Ndi Umunyarwanda yimakazwe, Kwibuka tubigire umuco tuzatoza abazadukomokaho.
Akomeza agira ati: "Rwanda we Imana iragukunda iturangaje imbere, ihorere Rwanda rwacu Abanyarwanda Imana yatugarutseho mu buryo bukomeye iduha ubuyobozi bwiza n'umuyobozi w'Icyitegererezo udahwema kubwira abanyarwanda inama z'umugisha Imana yaramukoresheje mu buryo bukomeye budutera icyizere cy'imbaraga n'umurava natwe abana b'u Rwanda intumbero ni uko ibyabaye bitazongera kubaho ukundi turi maso, Impore Rwanda rwacu."
REBA HANO AMASHUSHO Y'INDIRIMBO 'IMPORE RWANDA' YA GIKUNDIRO REHEMA


text:
Iki gice cya 66 gitangira tubonamo Sebu yafunguye ku mugaragaro akabari ke yise 'Chez Sebu', gusa icyatunguranye ni uburyo abakiriya baje ku bwinshi, ibintu byanatangaje Siperansiya. Sebu yafashwe n'umugore we ari kunywa inzoga, abajijwe icyatumye azisubiraho, arya iminwa. Muri iki gice tubonamo kandi Rulinda yaravuye mu bitaro, gusa akanga kujya iwe mu rugo kuko ashinja Esiteri kumuroga.
Ibi byatumye ajya kwa Mukamana wamugaragarije urukundo mu burwayi amazemo iminsi. Yamushimiye kuba akomeje kumwondora, mu gihe abantu bose b'i Gatoto bamutereranye byongeye n'umugore we Esiteri akaba atarigeze amusura mu minsi yose yamaze mu bitaro. Kurikira iki gice gishya cya 66 cya filime Seburikoko kandi tuzacikwe n'igice cya 67 tuzabagezaho mu cyumweru gitaha.
REBA HANO IGICE GISHYA CYA 66 CYA FILIME SEBURIKOKO


text:
Gushyingirwa biboneka mu mico yose, sobanukirwa amavu n’amavuko y’uyu muhango wategetswe n’Imana.Part 1
Yanditswe na
6 March 2018 saa 23:04'
Gushyingirwa ni kimwe mu by’ingenzi biranga mwenemuntu kandi na Bibiliya irabyemeza ( Itang.1:27; 2:24) na Yesu ubwe yarabihamije ( Mariko 10:6). Gushyingirwa biboneka mu mico yose ariko abakristo bo bemera badashidikanya ko gushyingirwa ari umuhango wategetswe n’Imana. Ntabwo rero byavuye mu mitekereze n’ iterambere ry’abantu.
Mu nyandiko ye Prof. Elisee Musemakweli ifite umutwe “GUSHYINGIRWA N’UBUTANE BW’ABASHAKANYE “ avugako gushyingirwa kwabayeho mbere yuko Itorero ribaho . Kwari umuhango ukorerwa kandi ugakorwa n’umuryango. Ndetse byafashe igihe kinini kugira ngo Itorero ribigire umwe mu mihango rigomba kuyobora. Mu kinyejana cya kane nyuma ya Yesu Kristo, nibwo Itorero ryabonye ko rigomba kwita ku gushyingirwa . Muri ibyo bihe, byatangiye umushumba cyangwa umupadiri wabaga yatumiwe nk’umushyitsi usanzwe, agasabwa guha umugisha icyumba cy’abageni.
Uwo muhango ariko wari ugenewe gusa abantu bagaragara nk’inyangamugayo mu Itorero. Umuhango wabanzirizwaga no kweza icyo cyumba hakoreshejwe umunyu, nyuma umushumba yashoboraga gutegeka abashakanye igihe bashobora gukorera imibonano mpuzabitsina. Nyuma uwo muhango wo gusaba umugisha waje kwinjizwa muri gahunda z’ Itorero.
Mu bihe byakurikiyeho, Itorero ryasanze ko ryashyiraho gahunda (Liturgiya) yihariye irebana no gushyingirwa. Maze mu kinyajana cya cyenda haboneka gahunda ihamye y’umuhango wo gushyingirwa ariko ntibikorerwe mu rusengero imbere ahubwo bigakorewa imbere yarwo. Umushumba yarebaga ko abo agiye gusabira umugisha ari inyangamugayo akabona gukora umuhango. Ariko agaciro ko gushyingiirwa kwabo ntikashingiraga ku mugisha w’umushumba ahubwo ku masezerano y’abashakanye ndetse n’ay’imiryango bombi bakomokamo. Umuhango nyirizina wari uwakorewaga mu miryango. Umugisha wo mu Itorero wazaga ku mwanya wa kabiri.
Washoboraga no kutabaho ntibibuze ubukwe gutaha.
Mu Burayi, ariko mu gihe kitwaga “Middle Ages” (hagati y’ikinyajana cya 4-14), Itorero ryagiye riba nka moteri y’ubuzima bwose. Bityo n’ibigendanye no gushyingirwa bihabwa agaciro cyane n’itorero kuko ryumvaga ko ari wo musingi w’umuryango mugari wa mwenemuntu muri rusange. Bityo imihango yo mu miryango yivanga niyo mu Itorero.
Urebye igihe cya “Middle Ages” cyenda kurangira, hariho gushyingirwa kuburyo bubiri: Ugushyingirwa kwa gihanga mu miryango no gushyingirwa mu rusengero kwakorwagwa nyuma yuko abantu bamaze igihe babana ndetse akenshi baranabyaranye. Itorero ntiryashishikarizaga abantu gukora imibonano mpuzabitsina mbere yo gushakana ariko iyo bazaga byarabaye ntiryabirukanaga .
Uko ibihe byagiye biha ibindi Itorero ryaje gufata mu ntoki ikibazo cyo gushyingirwa rikigira icyaryo. Kuburyo iby’Itorero bigenda bifata umwanya munini kugeza ubwo hategetswe ko kugira ngo gushyingirwa kwemerwe kugomba kuba kwahawe umugisha n’umuyobozi w’Itorero.
Gushyingirwa imbere y’ubutegetsi bwite bwa Leta nk’uko bimeze ubu ntibyabagaho. Byagiyeho hagati y’ikinyejana cya15 na17 mu bihugu bimwe na bimwe.
Mu 1563, inama Nkuru y’Itorero yabere i Trent, yemeje ko gushyingirwa kwemewe ari ugukorewe imbere y’umuyobozi w’Itorero hari abahamya babiri. Icyi cyemezo ariko ntabwo cyari gishingiye ku myemerere ahubwo cyari gishingiye ku myitwarire myiza igomba kuranga abakristo. Nyamara muri iyo nama habaye impaka zikomeye abantu bamwe bamagana icyo cyemezo. Abacyamaganaga bavugagako kibangamiye ubwisanzure bw’abakristo.
Mu bihugu bimwe nk’Ubwongereza, byafashe imyaka myinshi kugira ngo icyi kemezo gihame maze gishyirwe mu bikorwa. Ku buryo gushyingirwa mu muryango kwakomeje guhabwa agaciro ndetse bamwe bakaguma kumva ko no kugirana imibonano mpuzabitsina batarahabwa umugisha mu Itorero ntacyo bitwaye. Nyamara hamwe Itorero ryabifataga nk’icyaha.
Ubwo abamisiyoneri bazaga muri Afrika, bafashe gushingirwa kwa gakondo nk’umuhango wa gipagani maze bumvisha abanyafurika ko gushyingirwa kwemewe n’Imana ari ugukorewe mu Itorero gusa. Bagaragaza ko gushyingirwa kwa gakondo kunyuranyije n’amahame yo kwemera kwa gikristo cyane ko harimo no gushaka abagore benshi kandi uyu muco wari waracitse mu Burayi.
Rev. Prof. Elisee Musemakweli, ni umuyobozi wa kaminuza y’abaporotestanti (PIASS), iherereye i Butare, akaba yarabaye umuyobozi w’itorero rya EPR mu Rwanda igihe kinini. Iyi nyandiko ikaba yarasohotse mu gitabo cyitwa “IHOHOTERWA N’AMAKIMBIRANE MU MURYANGO NYARWANDA: Uburyo bwo Gushaka Inzira y’Amahoro Arambye.
Mu nkuru itaha, tuzabagezaho icyo ijambo ry’Imana rivuga kugushyingirwa. Nkuko twabibonye gushyingirwa biri muri kamere-muntu. Ni ukuvuga ko abantu bashobora gushyingirirwa mu Itoreo cyangwa hanze yaryo. Aha rero ushobora kwibaza akamaro k’itorero cg idini ubarizwamo, uti ese kaba ari akahe. Ndakurarikira gusoma igice gikurikira k’iyi nkuru.


text:
ADEPR Kinamaba: Chorale Jehovanisi irarimbanyije mu myiteguro yo kumurika umuzingo wa mbere w’indirimbo z’amajwi
Guhera taliki ya o3 Kanama nibwo, igiterane cyateguwe na Chorale Jehovanisi kizatangira kuri ADEPR Kinamba, muri Paruwasi ya Kacyiru. Iki giterane cyo gushyira hanze indirimbo z’amajwi, kizasozwa ku cyumweru taliki ya 05Kanama.
Muhire Berenard ni umuyobozi ushinzwe iterambere muri korali Jehovanisi, akaba n’ umudiyakoni, yatubwiye amateka nuko Chorale Jehovanisi yavutse, yavuze ati “Chorale Jehovanisi twatangiye umurimo w’Imana wo kuririmba mu 1997, icyo gihe yitwaga NDATUMANDE ? tubona tubaye benshi tutakomeza kwitwa ndatumande duhindura izina, twitwa Yehovanisi : risobanura ngo Uwiteka ni ibendera ryanjye. Mose yabivuze ubwo Imana yamuhaga isezerano ryo kuzabakuriraho Abamaleki bakibagirana mu isi (Kuva 17:15). Natwe nibyo byiringiro byacu Uwiteka niwe bendera ryacu mubyo dukora byose. Icyo gihe Chorale yatangijwe n’ababyeyi bake cyane batagera ku bantu 10 ariko ubu igizwe n’abaririmbyi 77 abagore n’abakobwa 37 abagabon’abasore 30.”
Intego y’igiterane iboneka muri Zaburi 125:5 “Abiringiye Uwiteka bameze nk’umusozi wa Siyoni utabashika kunyeganyega Ahubwo uhora uhamye iteka ryose"
Muri iki giterane hazaba hari amakorali atandukanye: korali Shalomo Ya Nyarugenge ,korali Integuza ya Kacyiru, na korali Amahoro na Ebenezeri zo ku Kinamba. Hazaba hari umuhanzi Nzabahayo Silas wamenyekanye ku ndirimbo yitwa “Ibya Yesu ni ku muronko”
Umva indirimbo ya Nzabahayo Silas yigaruriye imitima y’abatari bakeya kubera injyana yayo yihariye icuranzemo n’ubutumwa bukubiyemo.
Umudugudu wa kinamba uvbarizwaho chorale enye:Ebenezeri,Komezurugendo,Amahoro na Jehovanisi, zimaze gukomera kuko hari zimwe zamaze gushyira agaragara indirimbo z’amajwi n’amashusho.


text:
78.3% ntibagira uruhare mu igenamigambi ry’ibibakorerwa
Ubushakashatsi bwakozwe n’Ihuriro ry’uturere n’Umujyi wa Kigali (RALGA) bwerekanye ko abaturage 78.3% batagira uruhare mu igenamigambi n’ingengo y’imari y’ibibakorerwa.
Ubwo bushakashatsi bwakozwe muri 2017, bufite intego yo gusesengura uruhare rutaziguye abaturage bagira mu miyoborere y’inzego z’ibanze no muri gahunda zindi zibakorerwa, hagamijwe gutanga inama kugira ngo urwo ruhare rwiyongere.
Ubwo bushakashatsi bwakorewe mu turere dutanu tw’u Rwanda, bwerekanye ko abaturage 21.7% gusa babajijwe ari bo bemeza ko bagize uruhare mu igenamigambi ry’ibikorwa no kugena ingengo y’imari yabyo.
Ubwo bushakashatsi kandi bwerekanye ko 40% by’ababajijwe ari bo bonyine bagira uruhare mu gukurikirana uko ibyateganyijwe bishyirwa mu bikorwa.
Ikindi ubwo bushakashatsi bwerekanye ni uko uko inzego zigenda zirutana uhereye hasi ari ko uruhare rw’abaturge mu igenamigambi ry’ibibakorerwa rugenda ruyoyoka.
Ababajijwe 74.5% bemeza ko bagize uruhare mu igenamigambi ku rwego rw’umudugudu, 17.39% ku rwego rw’akagari, 5.92% ku rwego rw’umurenge na 2.63% ku rwego rw’akarere.
Hategekimana Donatilla,umuturage wo mu Karere ka Muhanga, yemeza ko uruhare rwabo mu igenamigambi ari ruto, agatanga urugero mu buhinzi.
Agira ati “Hari ubwo batubaza ibyo twifuza ko byakorwa mu buhinzi ariko nyuma ntitumenye ibyo bahisemo, tukabona birakozwe tugasigara twibaza uko byagenze. Rwose nk’iby’ingengo y’imari y’ubuhinzi ntitumenya ibyayo bigatuma hari ibyo tudakora kubera kutamenya.”
Mu nama ya 23 y’Inteko rusange ya RALGA yabaye kuri uyu 18 Gicurasi 2018, aho baganiraga ku byavuye muri ubwo bushakashatsi, umuyobozi w’iryo huriro, Uwimana Innocent, yagarutse ku mpamvu z’icyo kibazo.
Agira ati “Imbogamizi zigihari ni uko tutarabasha kuzana abaturage ngo dutangirane mu gikorwa cy’igenamigambi. Ibyo nitubigeraho ni bwo umuturage azumva ko ibintu ari ibye, abigiremo uruhare ruhagije”.
Minisitiri w’Ubutegetsi bw’igihugu, Francis Kaboneka, avuga ko hari abayobozi bataragira ubunararibonye ngo bafashe abaturage ari yo mpamvu y’inama zitandukanye.
Ati “Muri aba bayobozi harimo benshi bataragira inararibonye, ariko by’amahirwe harimo bagenzi babo babimazemo igihe bagenda babigisha.
“Hari kandi abihuta gufata n’abagenda gake, icy’iy’ingenzi ni ukugendera hamwe ari yo mpmvu y’izi nama n’imyiherero dukora kugira ngo turusheho kubasobanurira.”
Yongeraho ko ibyo ngo ari byo bizatuma amakosa akorwa mu igenamigambi, aho abayobozi bahindura ibyateganyijwe mbere ntibasobanurire abaturage impamvu y’izo mpinduka kandi ziba zifite ishingiro.


text:
Kuwagatanu, 31 Kanama 2018 18:18:17 +0200
Indirimbo
Naje mbasanga bana banjye
Naje mbakumbuye bana banjye
Muhumure muhumure naratsinze bana banjye
Kibeho, Kibeho, ntabwo ari umuryango bana banjye
Ahubwo ni abo nje nkunda bana banjye
Muhumure, muhumure naratsinze bana banjye (bis)
Bana banjye uyu munsi ndabasuhuje, ndabakunda kandi ndabakumbuye kuri uno munsi. Ubutumwa nabutanze kuri cumi na gatatu ariko uyu munsi ni kuri cumi na gatanu, ndabashimiye n’umutima wanjye wose. Muhumure, benshi bita umwana wanjye ngo ni umusazi, ntabwo ari umusazi ndi kumwe namwe bana banjye. Ni jye ndi kumwe n’umwana wanjye, muhumure mukomere. Ndongeye ndabibabwiye bana banjye muhumure, muhumure ndi kumwe namwe.
Ese bamwe mwibajije ngo uyu munsi ngo ko utatwuhagiye. Yabuhagiye ariya mazi umwana wanjye yateraga ari kubazengurukamo ni ayanjye ariko murebe icyo kintu cyabibujije.
Nababwiye ko imvura y’amahindu igiye kubanyagira, niko bimeze. Bana banjye ndongeye ndabasuhuje, uyu munsi nk’uko mwaje hano muri benshi mwihe amashyi n’impundu kuko murabikwiye.
Erega uyu mwana wanjye namuhaye ingabire zikomeye nyinshi : ikomeye y’abarwayi, ikomeye yo gukiza abarwayi ku mubiri no kuri roho, iyo kwirukana amashitani. Rero ndongeye ndabibabwiye hari bamwe benshi bavuga ngo ni umusazi, ntabwo ari umusazi, muhumure bana banjye, aho yakwicara hose aba ari i Kibeho, aho yakwicara hose aba ari kumwe namwe bana banjye. Ndongeye ndabasuhuje mugire amahoro, mugire amahoro, mugire amahoro urukundo rwanjye rubakomeze kandi rubasesekareho.
Bana banjye, ndabakunda, ndabakunda, ndabakunda kandi mbakomeyeho. Abankunda nanjye ndabakunda, mbakomeyeho bana banjye, muhumure ndi kumwe na mwe. Bana banjye nongere mbasubiriremo intango iruzuye, iruzuye kandi yuzuranye byinshi igiye gusandarana byinsi.
Bana banjye, uyu munsi wa none nongere mbasubiriremo, nimuhore mwiteguye, muhore muri maso kandi hahirwa uwisize amavuta yanjye uwo ari kumwe nanjye. Ndongeye ndababwiye ngo hahirwa uwayisize kuko birakomeye, ntabwo byoroshye bana banjye. Ndongeye ndabibabwiye bana banjye ishyamba si ryeru. Ishyamba si ryeru kugeza uyu munsi mbibabwire bana banjye, mukomere ku rugamba. Ku rugamba mvuga ntabwo muruzi, ntabwo intambara ari y’amasasu ahubwo intambara ikomeye iri mu mitima yanyu, mukomere rero nayo irahari kandi muri iya bucece, muri iya bucece, mbibabwire bana banjye.
Ndongeye ndababwiye kuri uyu munsi wa none, nongere mbabwire bana banjye kuri uyu munsi wa none amaraso ari kumeneka, ari kumeneka hirya no hino, intambara hirya no hino niyo mpamvu ndi kubabwira bana banjye.
Indirimbo
Nimukomere bagaragu ba Nyagasani
Nimutwaze mube maso kandi musenge
Muhore mwiteguye kuko Umwami ari hafi kuza
NY.Yezu : Ndaje ndaje, nje ndi Umwami w’isi n’ijuru, ibyo nababwiye byose bigiye kuzuzwa. Nababwiye ko umuntu azarahura muri kirometero eshatu ntabwo zikiri eshatu rero, birarenze ariko uwanjye azagenda asigaramo hagati hagati hagati hagati kandi nzongera nuzuze imiryango, mbibabwire bana banjye kandi uwanjye unkurikira kandi ankunda n’umuryango we uzasigara, ibyo ndabibabwiye.
Bana banjye ndabongoreye ni akajambo mbibiye nimufukamane n’imiryango yanyu, mupfukamire igihugu cyanyu kugira ngo hazagire urokoka, ibyo ndabivuze bana banjye, ndabibabwiye.
Indirimbo
Kibeho, Kibeho, kabeho Kibeho
Ntabwo ari umuryango bana banjye
Ahubwo ni abo nje nsanga bana banjye, Kibeho
Bana banjye muhumure, muhumure ndi kumwe namwe bana banjye. Nababwiye ko nashyizeho Kibeho ya Kabiri, aho nicaye hano mu Mujyi wa Kigali, benshi ntabwo bahazi kandi hari gukirira benshi, ndabibabwiye bana banjye. Ndongeye ndababwiye ngo igiti kinini cy’ingazamarumbo kigiye guhirima, cyarahirimye kandi nta shami gisigaranye, mwumve icyo giti icyo aricyo. Mucyumve n’utaracyumva akimenye, ndabibabwiye bana banjye. Mubimenye mubimenye, ushishoza ashishoze, uwumva yumve, mbibasubiriyemo kenshi ntabwo ndi guca amarenga byararangiye, byararangiye. Nigeze kubabwira ngo umuyobozi ngo azagira gute ngo azayobora isi yose, mwarabibonye ngo na Afurika ni iye yose, ubwo mushatse mwakumva. Ndabibabwiye bana banjye mubimenye mugize gute igihe cyararangiye, igihe cyararangiiye ndabibabwiye bana banjye, muhumure ndi kumwe namwe.
Ndongeye ndavuze ngo mupfukame cyaneee, Rozari, Ishapule y’ububabare mubigire akabando ko kwicumba k’amanywa n’ijoro maze unkomeraho akomeze ankomereho kuko ndabibabwiye bana banjye. Muhumure ndikumwe namwe bana banjye, uyu munsi wa none mukomere munkomereho ariko uyu munsi mfite ibyishimo.
Indirimbo
Habwa impundu Mariya nyina wa Jambo
Wowe wabyaye Umutabazi ariwe Yezu Kristu
Ubwacu Mariya ntacyo tubasha
Kandi iyi si igeze aharenga
Uyitabare bwangu
Tega amatwi wumve icyo tukubwira, Mawe
Iteka uzajye utuba hafi, tube mu kwaha kwawe
Bana banjye mupfukame, mukomeze mupfukame cyane igihugu cyanyu, musabire imiryango yanyu kuko benshi ntabwo bakinyibuka kandi mupfukame mupfukamire abatanyemera. Igihe cyarageze u Rwanda murugarijwe, impande zose murugarijwe ndetse no mu mujyi rwagati, ibyo byose ndabikubwiye, mubisobanure ntacyo mbabwiye kandi muri kubibona.
Bana banjye, erega bana banjye mbagenda imbere n’inyuma, iburyo n’ibumoso, ubuzima bwanyu bwose nibubereho kuduhesha ikuzo muri byose.
Mwana wanjye ntabwo mvuze izina ryawe, nawe pfukamira umuryango wawe, uwupfukamire uwufukamiye maze ahasigaye nakugendereye, ntabwo mvuze ntabwo mvuze ariko ngiye kugusubiza. Uyu munsi nguhaye umugisha wanjye wa kibyeyi, ingabire y’ubusabane ku Mana, ubudacogora, guca bugufi, kwihangana no kwihanganirana ndabiguhaye mwana wanjye. Ku izina ry’Imana Data na Mwana na Roho Mutagatifu. Amina
Ati: "...umuyobozi ngo azayobora isi yose, mwarabibonye ngo na Afurika ni iye yose, ubwo mushatse mwakumva."
"Nababwiye ko nashyizeho Kibeho ya Kabiri, aho nicaye hano mu Mujyi wa Kigali, benshi ntabwo bahazi kandi hari gukirira benshi, ndabibabwiye bana banjye. Ndongeye ndababwiye ngo igiti kinini cy’ingazamarumbo kigiye guhirima, cyarahirimye kandi nta shami gisigaranye, mwumve icyo giti icyo aricyo. Mucyumve n’utaracyumva akimenye, ndabibabwiye bana banjye. Mubimenye mubimenye, ushishoza ashishoze, uwumva yumve, mbibasubiriyemo kenshi ntabwo ndi guca amarenga byararangiye, byararangiye. Nigeze kubabwira ngo umuyobozi ngo azagira gute ngo azayobora isi yose, mwarabibonye ngo na Afurika ni iye yose, ubwo mushatse mwakumva. Ndabibabwiye bana banjye mubimenye mugize gute igihe cyararangiye, igihe cyararangiiye ndabibabwiye bana banjye, muhumure ndi kumwe namwe."
Uyu Agripine ushaka kumenya aho Kibeho ya Kigali iherereye ngo akeneye kubona BYISHIMO: aramushakira amahoro?
Muramenye ntimumubwire aho Kibeho ya Kigali iherereye kuko niba yumva icyo Bikira Maria na Yezu Basaba Abanyarwanda, nakurikize, ibyo Badusaba abishyire mu bikorwa. Agripine, Komera ku Isengesho maze upfukame usenge ukangure n'abawe bose, maze hazagire abarokoka benshi. Mugire Amahoro ya NYAGASANI.
turifuza kumenya aho Kibeho ya Kigali iherereye ngo tuzageyo .muduhe adrese y'aho twabona BYISHIMO.
Yezu Nyiri'Impuhwe, Wowe Ufite Ubuhungiro Nyakuri, dushyize roho zacu n'Ubuzima bwacu mu biganza byawe.
Duhe kudacogora ku sengesho, dusabira abacu aho bari hose mu Rwanda no hanze, dusaba gutsinda ibibi byose bituma Abanyarwanda batagira ubumwe, ubwiyunge n'amahoro mu mitima yabo. Amen.


text:
1
Andika hano nyakwijyendara imana imwakire mubayo kuko yabaye intwari
Imana imwakire mubayo
Amen urakoze cyane Gatera utwunganiye neza cyane ukoresheje ibyanditswe byera.tku
Ahubwo uyu mugore nawe yagaragaje ivangura mu kwangisha abirabura abazungu cyane ko abazungu atariko bose bari babi ariko yangaga ikirwa ukomoka kubera
RIP Winnie Mandela.Niyo nzira yacu twese.Umugabo witwaga Yobu yigeze kwibaza ati:"Ese iyo umuntu apfuye azongera kubaho?".Yahise yisubiza ati:"imana izampamagara nyitabe".Nukuvuga ko azazuka ku munsi w'imperuka.Yesu yasubije neza icyo kibazo muli Yohana 6:40.Yavuze ko umwizera wese azazuka ku munsi w'imperuka.Kwizera Yesu,ni ugukora ibyo yasize adusabye.Urugero,uyu murimo dukora wo kubwiriza,yawusabye abakristu bose bamwizera.Bisome muli Yohana 14:12.Kuvuga ngo wizera Yesu gusa,ntabwo bihagije.Nkuko Bible ivuga,iyo dupfuye tujya mu gitaka.Nta handi tujya.Soma Umubwiriza 3:19,20.Amizero tuba dusigaranye,ni ukuzuka gusa ku munsi w'imperuka.Ntabwo tuba twitabye imana nkuko bamwe bavuga.Cyokora abantu bibera mu byisi gusa ntibite kubyo imana idusaba,ntabwo bazazuka kuko Bible ivuga ko batazabona ubuzima bw'iteka (1 Yohana 2:15-17).Abantu mwizera Yesu ntimugatinye urupfu kuko muzazuka.
1


text:
Musabyimana afite intego yo gukora uruganda rw’inkweto
Musabyimana Angelique ni umugore ukiri muto utuye mu murenge wa Rukira Akere ka Ngoma aho akora umwuga wo gusana inkweto zashaje zikongera kuba nshya. Nubwo avuga ko ahura n’imbogamizi zo kuba akora umwuga usanzwe uzwiho kuba uw’abagabo, ntacika intege ahubwo afite intego zo kuzagera ku ruganda rw’inkweto.
Musabyimana avuga ko gutekereza kudoda inkweto byamujemo amaze gushaka umugabo ariko akavuga ko yumva bitazagarukira ku gusana inkweto gusa.
Ati : “ Natangiye kudoda inkweto maze gushaka umugabo kuko nabonaga ntazakokomez akujya mutegera amaboko gusa kandi nanjye nshoboye gukora. Natekereje ikintu nakora mpitamo kwiga gusaba inkweto. Umugabo wanjye yabyakiriye neza ariko abandi bantu ubona bibatunguye kuko bitari bimenyerewe ino.”
Musabyimana avuga ko na nubu hari amatamwizera neza iyo babonye ko ari umugore ubakorera inkweto. Ati : “ abenshi usanga batanyizera ariko iyo mukoreye rimwe ubutaha aza apfitiye icyizere kuko mba namukoreye neza. Nakira neza abantu nkabakorera neza ibyo bifuza kuko mfite gahunda yo kuziteza imbere mbikesheje uyu mwuga nkaba nanashinga uruganda rw’inkweto”
Yarongeye ati : ‘ Numva nzabigeraho kuko nkiri muto kandi nkaba mfite ubushake bwo gukora. Ikindi nuko uko nzajya mbona ubushobozi nzajya njya kwihugura bkagir aubumenyi buruseho. Nubu nuko mu gace k’iwacu nta mashuri yabyo ahari najya kubyiga kuko numva mbyikunze”
Musabyimana avuga ko umwuga wo kudoda inkweto kuri we umufitiye umumaro cyane kuko abashaka kunganira uwo bashakanye bagafatanya kwiteza imbere.
Ati : “ Biradufasha mu rugo iyo ngize icyo nzana n’umugabo akakizana tugashyir ahamwe usanga ari byiza. Mba numva urugo rwacu hari ikirekezo rufite mu kwiteza imbere mu gihe mbere numvaga ntazi aho tugana”
Gracieuse Uwadata